Konzola PlayStation 5 - 825GB sa 3 igrice konzola cena i prodaja\nProdajno pakovanje: Playstation 5 konzola, Demons Souls, Ratchet&Clank i Spider-Man Miles Morales\nKonzola PlayStation 5 - 825GB sa 3 igrice konzola cena i prodaja po najpovoljnijim uslovima. Prodaja i cena Konzola PlayStation 5 - 825GB sa 3 igrice konzole u Beogradu i Srbiji. Konzola PlayStation 5 - 825GB sa 3 igrice konzola kupovina Srbija i Beograd. Konzola PlayStation 5 - 825GB sa 3 igrice konzola online prodaja i dostava na teritoriji cele Srbije. Konzola PlayStation 5 - 825GB sa 3 igrice konzola garancija 24 meseca u našoj prodavnici.\nKonzola PlayStation 5 - 825GB sa 3 igrice konzola\nKonzola PlayStation 5 - 825GB sa 3 igrice konzole cene i prodaja\nKonzola PlayStation 5 - 825GB sa 3 igrice konzole Srbija i Beograd\nKonzola PlayStation 5 - 825GB sa 3 igrice konzole kupovina\nCena i prodaja za Konzola PlayStation 5 - 825GB sa 3 igrice konzole\nProdaja i cena Konzola PlayStation 5 - 825GB sa 3 igrice konzola\nKonzola PlayStation 5 - 825GB sa 3 igrice konzola online prodaja


Online edukacija – privilegija za svakoga – WebProfile\nEdukacija uopšte predstavlja temu koja je uvek aktuelna i kojoj svi posvećujemo veliku pažnju, bar u jednom delu života. Nekada je edukacija bila privilegija samo određenih društvenih slojeva, a danas je ona dostupna svima, i to na samo nekoliko klikova daleko.\nNeko pristupa edukaciji iz radoznalosti, neko iz želje ili potrebe da nauči nešto novo, prekvalifikuje se za drugo radno mesto i slično. Sam proces edukacije je evoluirao toliko da nam je ona sada dostupna na svakom mestu gde ima internet konekcije. Mobilini telefon, tablet, laptop ili PC postaju naše virtuelne učionice.\nShodno tome, u poslednjih nekoliko godina mnoge institucije i pojedinci ponudili su svoje edukativne programe, kurseve, online-seminare i koučing programe. Danas svako ko ima znanje koje želi da ponudi drugima može imati svoju online školu, online obuku, i za razliku od ranijeg, tradicionalnog modela podučavanja, može ponuditi zanimljive interaktivne oblike i sadržaje: materijale, lekcije, testove, kvizove i mnogo toga drugog. Lako se pristupa takvim platformama za edukaciju, one su pregledne, gradivo je vidljivo, a sa istom lakoćom prati se savladanost edukativnog programa, uspešnost u tome, odrađene aktivnosti i mnogo toga drugog. Komunikacija između menotra i učenika teče lako i brzo.\nPrednosti online edukacije za polaznike su mnogobrojne:\nregistrovanjem na sajtu za kratko vreme pristupa se sadržajima;\nne gubi se vreme na odlaske i povratke do određene lokacije i nazad;\nštedi se ujedno i novac koji bi se potrošio za prevoz, literaturu i slično;\nveoma je privlačan onima koji ne vole živu interakciju, jer imaju tremu;\nomogućen je prekid edukacije i njeno nastavljanje bez gubitka u kvalitetu učenja, jer su materijali uvek dostupni…\nPrednosti online edukacije za mentore, trenere:\nlako organizovanje sadržaja koji može biti u raznom obliku;\nzaštićen sadržaj pristup imaju registrovani korisnici;\njednostavan uvid u njihove aktivnosti i napredovanje;\nkombinacija različitih materijala i načina provere;\nlako pregledanje testova i drugih oblika zadataka, sumiranja rezultata;\nizdavanje sertifikata za završenu obuku…\nKoja god oblast edukacije da je u pitanju, sajt ovakvog tipa se lako povezuje sa profilima na društvenim mrežama. Svi sadržaji mogu biti “podeljeni” i na tim profilima, a svaki klik do njih vodi nazad do sajta. Ne samo da se na taj način radi i na marketingu, već se i sam sajt time dobro pozicionira u pretraživačima.\nIako društvene mreže daju sve veće mogućnosti za kreiranje edukativnih sadržaja, one ni izbliza ne pokrivaju opcije koje daje jedan dobro izgrađen web sajt. Zbog toga njihova popularnost raste, i taj trend će još dugo živeti.


Sa parkinga uklonjeno više od 50 napuštenih automobila - Novi Sad\nSa parkinga uklonjeno više od 50 napuštenih automobila\n11:05:00 02.05.2017, Komentara: 0\nNovi Sad - Ukupno 51 napušteno vozilo uklonila je Pauk služba Parking servisa u poslednjih pola godine sa novosadskih parkinga, piše portal 021.rs.\nSvi napušteni automobili uklanjaju se po nalogu saobraćajne inspekcije, koja prvo pokušava da pronađe vlasnika, a koji ima rok da sam ukloni svoj automobil ukoliko se on ne koristi ili se smatra havarisanim vozilom.\nUkoliko vlasnik ne ukloni automobil, to se učini prinudnim putem, a troškove uklanjanja snosi vlasnik. Takvih, prinudnih uklanjanja vozila za šest meseci bilo je pet, dok je "u mirnoj fazi" postupka uklonjeno 46 automobila sa novosadskih parkinga.\nKazna za nemarno ostavljanje havarisanih vozila na parking mestima za fizička lica iznosi 8.000 dinara, dok se za pravna lica kreće od 100.000 do čak milion dinara. Građani koji primete ostavljene automobile to mogu prijaviti Gradskoj inspekciji na 4872-402 ili 4872-403.\nIzvor i detaljnije na 021.rs\nBez novozaraženih u domu za stare u Petrovaradinu, jedna osoba na respiratoru\nPočinje sezona na otvorenom bazenu SPENS-a\nElektronska predaja dokumenata na nekim fakultetima u Novom Sadu\nVetar: 1 m/s, NE\nSub 16° - 25° Poslepodnevni pljuskovi\nNed 16° - 26° Mogući pljuskovi


Rukovodilac područne jedinice za pružanje usluga u poljoprivredi Bijeljina pri Ministarstvu poljoprivrede, šumarstva i vodoprivrede Srpske Zoran Maletić rekao je na svečanom otvaranju Festivala da je voćarska proizvodnja jedan od strateških pravaca razvoja, kako Ugljevika, tako i cijele Srpske.\n“Ova manifestacija predstavlja promociju proizvodnje voća i proizvoda od voća, ali i promociju poljoprivrede uopšte, regije opštine Ugljevik i šire”, rekao je Maletić.\nOn je napomenuo da je Ministarstvo donijelo set kratkoročnih i dugoročnih mjera podrške voćarskoj proizvodnji.\n“Kratkoročne mjere odnose se na prevazilaženje trenutnog stanja dok dugoročne mjere su usmjerene na uvođenje novih tehnologija, uvođenje standarda i sertifikata kao preduslova da naši proizvođači postanu konkurentni proizvođačima zemalja regiona”, rekao je Maletić.\nDirektor Agencije za razvoj malih i srednjih preduzeća opštine Ugljevik Milorad Jovičić rekao je da je cilj Festivala da se promovišu resursi koji postoje u Ugljeviku kao poznatom voćarskom kraju sa akcentom na proizvodnju šljive i njeno unapređenje.\n“Jedna od mogućnosti je da putem ovakvih manifestacija i promocija dođe do sljedećih koraka u preradi šljive i svih asortimenata”, rekao je Jovičić na svečanom otvaranju Festivala.\nNa ovom festivalu su prisutni svi relevantni proizvođača šljive i proizvoda od voća, kao i proizvođači mehanizacije i opreme iz ove oblasti.\nOsnovni cilj festivala jeste promocija i izlaganje domaćih proizvoda, ali i uspostavljanje konatakata sa većim trgovinskim centrima i hotelijerima regiona radi ostvarenja međusobne saradnje.\nU nastojanju da u prate svjetske trendove, organizatori su pripremili niz predavanja i radionica kojima će proizvođačima, stručnjacima u oblasti prerade šljive i konzumentima biti predstavljeni najnoviji domaći i svjetski trendovi.\nOrganizator Festivala je opština Ugljevik i Agencija za razvoj malih i srednjih preduzeća ove opštine. Srna


Dan online - Podgoricom: - 2017-10-13\nPodgoricom - datum: 2017-10-12 ODBOR ZA ASFALTIRANJE REGIONALNOG PUTA BIOČE-MATEŠEVO ZAKAZAO PROTEST U SUBOTU NA MOSTU NA BIOČU Blokiraće saobraćaj dva sata\nRegionalni put Bioče-Mateševo biće blokiran za saobraćaj u subotu, 14. oktobra, od 11 do 13 časova, jer su mještani Bratonožića i Vasojevića zakazali protest na mostu na Bioču. Protest je, kako je istakao Borislav Boro Đelević, član odbora za asfaltiranje regionalnog puta Bioče-Mateševo bio neminovan, obzirom da pune tri godine čekaju na asfaltiranje još dva kilometra puta, koja su do aprila ove godine najkasnije trebala biti gotova. Đelević je podsjetio da su za asfaltiranje dva kilometra puta, imali obećanje Vladana Vučelića, direktora Vodovoda, Sava Parače, direktora Direkcije za saobraćaj i Miodraga Bakrača savjetnika u Direkciji za saobraćaj.\n- Oni se nisu udostojili da se pojave ni na zboru građana koji smo organizovali 30. septembra zbog tog problema, iako smo ih zvali ne samo putem medija već i lično, ostavili dopise na arhivi svakome posebno. Građani su razočarani i još jednom ih svi pozivamo da se pojave u subotu na mostu na Bioču da nam makar odgovore planiraju li i kada da dovrše asfaltiranje glavnog puta koji su prije tri godine započeli i nisu se više vraćali. Lično mi je Vučelić rekao u septembru prošle godine da će sve biti gotovo do aprila ove godine jer je sve dogovoreno bilo sa tadašnjim ministrom saobraćaja Ivanom Brajovićem. Međutim, pošto je pola godine prošlo i od aprila ove godine i ja uzalud pokušavam na sve načine da dođem do Vučelića ili Bakrača. Nije nam ostala druga opcija nego da blokiramo put. Ako se ni tada ne pojave ili se bar jave onda ćemo sa protestima nastaviti i naredne subote još radikalnije. Blokiraćemo put ne samo dva sata već mnogo duže plus ćemo pozvati i premijera Duška Markovića da nam se pridruži. Svi su oni izabrani voljom narada i morali bi da nam izađu u susret, ne samo nedjelju dana pred izbore kad mi njima trebamo nego kad i oni nama trebaju - kazao je Đelević.S.R.\nManje asfaltirajte i eto pozorište


Starbucks i Microsoft ulaze u svet kriptovaluta | PC Press\nStarbucks i Microsoft ulaze u svet kriptovaluta\n5. avgust 2018. 5. avgust 2018. Marijana Pečić\nDa kriptovalute polako ulaze u našu svakodnevicu mogli smo da se uverimo u poslednjih godinu dana. Sve više kompanija se odlučuje, da kao jedan od načina plaćanja za njihov proizvod ili uslugu, ponudi plaćanje upravo kriptovalutama (na primer plaćanje nekretnina i školarina). Sada, kompanija koja je najavila da uskoro otvara svoje objekte u Srbiji, Starbucks u saradnji sa Intercontinental Exchange (ICE), Microsoft, BCG, i drugima, radi na novoj digitalnoj platformi koja će potrošačima omogućiti korišćenje bitcoina i drugih kriptovaluta u Starbucks-u.\nICE, majka kompanija New York Stock Exchange (NYSE) u petak je objavila da rade na pokretanju nove kompanije Bakkt, koja će potrošačima i institucijama omogućiti kupovinu, prodaju, skladištenje i trošenje kriptovaluta u globalnoj mreži do novembra. Platforma konvertuje bitcoin i druge kriptovalute u dolare, koji se mogu koristiti za kupovinu bilo čega u Starbucks-u. Pored omogućavanja potrošačima da koriste bitcoin i druge kriptovalute u Starbucks-u, Bakkt će iskoristiti Microsoft-ov cloud kako bi stvorio otvoren i regulisan ekosistem digitalnih dobara, objavio je ICE u petak.\n„Kao vodeći maloprodajni proizvođač, Starbucks će igrati ključnu ulogu u razvoju praktičnih, pouzdanih i regulisanih aplikacija za potrošače kako bi konvertovali svoju digitalnu imovinu u dolare za upotrebu u Starbucks-u“, izjavila je u saopštenju Maria Smith, potpredsednik za implementaciju strategije partnerstva i plaćanja u Starbucks-u.\nPostoje i skeptici koji vide izazov u plaćanju kriptovalutama zbog njihove opštepoznate volatilnosti. Bitcoin je, na primer, ove godine pao za oko 50%, a njegova vrednost se često menja za stotine dolara u jednom danu. Međutim, kako Starbucks i ostale kompanije uzimaju kriptovalute za ozbiljno, to bi moglo da pomogne bitcoinu da se probije kao komercijalna globalna valuta. To bi takođe moglo da bude dobro za rast cene, koja se trudi da pronađe određenu osnovu od kraja 2017. godine.\nTagovi: Bakkt, bitcoin, Intercontinental Exchange, kriptovalute, Microsoft, Starbucks\n← WasteShark: Vodeni dron za čistije okeane\nPoverenik podržao izdavanje kartica PIO Fonda penzionerima →


Izraelska vojska upozorava da će upasti na brod\nIzraelska vojska danas je upozorila da će zauzeti brod irske nevladine organizacije ukoliko nastavi put ka pojasu Gaze, gde treba da isporuči pomoć\nstanovništvu te palestinske oblasti.\n"Naši vojnici će upasti na brod ukoliko odbijete da promenite kurs. Spremni smo da, ako bude potrebno, upotrebimo oružje kako bismo se odbranili", rekao je portparol vojske Avital Libovic, obraćajući se pasadi teretnog broda.\nMornarica je presrela brod Rejčel Kori, čija posada nije odgovorila na zahtev izraelskih snaga da promeni kurs i uputi se ka luci Ašdod.\nIzraelske vlasti su u više navrata saopštile da će brodu zabraniti da pristupi Gazi. Brod je bio samo nekoliko desetina kilometara od obale Gaze kada ga je kontaktirala mornarica, navodi agencija AP.\nIzraelska vojska je saopštila da tovar sa broda može kopnenim putem da se prenese u Gazu.\nIzraelski radio je javio jutros da najmanje tri broda izraelske mornarice prate teretni brod u međunarodnim vodama, oko 65 kilometara od obale Egipta.\nNa brodu je 15 putnika državljana Irske i Malezije, medju kojima je i jedan od dobnitnika Nobelove nagrade za mir i jedan bivši zvaničnik UN.


Naime, neimenovani klub iz Azijem pretpostavlja se Katara ili Saudi Arabije ponudio je da preuzme ogromnu platu Nemca, čime bi Arsenal spasio ogroman novac koji preostaje Ozilu do kraja ugovora 2021. Dakle, oni su za 18 meseci mogli da uštede oko 30 miliona neto samo na plati, plus ako se pridodaju porezi i obeštećenje koje bi platio klub iz Azije, uspeli bi da spasu veliki novac.\nSve se dešavalo poslednjeg dana prelaznog roka, Arteta je bio spreman da ga proda tokom zime, ali na kraju nije bilo moguće nađi zamenu. Navijači i javnost se pitaju, o kakvoj se zameni radi, kada Ozil nije standardan, niti se očekuje da bude ključni igrač tima, ma koliko Arteta to želeo.\nDa je ponuda usledila ranije, Arsenal je imao plan da se oslobodi Ozila, da kupi ili Olma iz Dinama koji je otišao u Lajpcig, ili da uzme Karaska na pozajmicu iz Kine, Belgijanac se vratio u Altetiko.\nIako je u boljim odnosima sa Artetom nego sa Emerijem, Ozil je kamen o vratu kada su finansije Arsenala u pitanju, ima samo jednu asistenciju u PL i jednu u Liga kupu, nije dao gol. Priča se da će sačekati da mu ugovor istekne i da će se onda u leto 2021. kada Arsenalu uzme i poslednji peni preseliti u DC Junajted u MLS ligu.\nArsenal poslednjeg dana, osim zamene za Ozila nije uspeo da dovede ni štopera, Barsa je bila spremna da prosledi Umtitija na pozajmicu sa obaveznim otkupom, ali je Francuz odbio transfer...


PODRŠKA AGENCIJE ZEDA POČETNICIMA U BIZNISU - ZENIČKA RAZVOJNA AGENCIJA ZEDA\nU okviru projekta „Centar za podršku poduzetnicima“ koji provodi ZEDA u saradnji s partnerima, Gradom Zenicom i Udruženjem poslodavaca Zenica u prostorijama Impulsnog kreativnog centra Agencije ZEDA održana je edukacija za početnike u biznisu.\nEdukacija je održana u saradnji s Chronos d.o.o. Zenice na sljedeće teme:\n• Administrativno-finansijsko poslovanje za početnike u biznisu\n• Elektronska prijava poreza za MSP.\nCilj ove aktivnosti koja je trajala od ponedjeljka do četvrtka (od 10. – 13. decembra 2018. godine) je podrška preduzećima, jačanje kompetencija i poslovnih vještina uposlenika tih preduzeća te stvaranje uslova za uspješnije poslovanje.\nUčesnici ove edukacije imali su priliku naučiti o poreznom sistemu, načinima vođenja finansijskog poslovanja, tehnikama administrativnog poslovanja i na koji način podnijeti elektronsko prijavu poreza.\nOd ukupno 201.028,14 KM koliko je vrijednost projekta „Centar za podršku poduzetnicima“, Evropska unija je finansirala 160.150,14 KM kroz zajednički programa Evropske unije i Vlade Njemačke, EU ProLocal kojeg implementira GIZ.\nProjekat „Centar za podršku poduzetnicima“ ima za cilj doprinijeti povećanju broja registrovanih MSP posredstvom unapređenja koordinacije i komunikacije postojećih stakeholdera za lokalni ekonomski razvoj, poboljšanjem poslovnog okruženja i promovisanjem investicijskih potencijala grada Zenice. Projektom će biti unaprijeđeni postojeći i uspostavljeni novi inovativni mehanizmi za podršku održivom ekonomskom razvoju.


Najviše zamjerki zbog kratkotrajne baterije iPhonea - tportal\nNajviše zamjerki zbog kratkotrajne baterije iPhonea\nZadnja izmjena 07.09.2009 10:24\nPrema navodima najnovije studije analitičara tvrtke Strategy Analytics, vlasnici iPhonea najviše zamjerki upućuju činjenici da je ugrađena baterija kratkog vijeka, dok su s druge strane zadovoljni što kvalitetno mogu pristupiti e-pošti te drugim web sadržajima\nStrategy Analytics objavio je studiju naziva 'Retaining and Attracting New Customers: Profiling the Apple iPhone User', a u sklopu koje otkriva kojim karakteristikama iPhonea su korisnici najzadovoljniji, a koje ih smetaju. Jednako tako studija bi trebala pokazati što korisnici najviše očekuju kod sljedeće generacije iPhonea.\n'Vlasnici iPhonea na svakodnevnoj bazi koriste brojne mogućnosti uređaja poput pristupa e-pošti ili web sadržajima što definitivno brže troši ugrađenu bateriju', izjavio je Paul Brown, analitičar u kompaniji Strategy Analytics. 'Apple bi morao razmišljati u ovom smjeru te ponuditi kvalitetnija rješenja na ovom polju', dodao je.\nApple je poboljšanu bateriju u uređaju predstavio ovog ljeta unutar modela 3GS, koja bi prema službenim navodima trebala omogućiti devet sati korištenja WiFi veze, deset sati reprodukcije videa ili 30 sati reprodukcije audio zapisa s jednim punjenjem baterije. Navedeno je poboljšanje od 30 posto u odnosu na raniju verziju iPhonea, no kako se doznalo, korisnici ni novim karakteristikama baterije nisu u potpunosti zadovoljni.


Evropski komesar je održao video-konferenciju sa šefovima vlada zemalja u region, a potvrdio je da je ovu inicijativu pokrenuo austrijski kancelar Sebastian Kurz. Evropski komesar je prilikom razgovora najavio da Evropska komisija (EK) analizira kako da poveže region sa inicijativama koje EU preduzima u cilju suzbijanja virusa COVID-19.\n”Razmatramo kao da najbolje pružimo podršku regionu u ublažavanju društveno-ekonomskog uticaja pandemije, uključujući i sagledavanje mogućnosti preusmeravanja IPA finansiranja i fleksibilnosti u pravilima o državnoj pomoći”, istakao je komesar Vrhelji na svom Twitter nalogu.\nEU je i sinoć potvrdila da se razmatraju načini kako pomoći zemljama regiona u suzbijanju kornavirusa. Portparol EU, Peter Stano je za RSE najavio mogućnost da se predpristupni fondovi (IPA) preusmere za borbu protiv korona virusa.


• Traže odlazak sveštenika (9)\nMesna zajednica „Telečka” i rimokatolička zajednica u tom selu traže da se zameni sadašnji sveštenik Arpad Pastor zbog brojnih incidenata u školi.\nSaopštenje Mesne zajednice „Telečka” prenosimo u celosti.\nU životu jedne zajednice postoje događaji zbog kojih ni građani, a ni od strane građana izabrana lica ne mogu ostati nema. Zbog toga ni mi, članovi saveta MZ Telečka. ne možemo nemo posmatrati sva ona dešavanja koja su se odigrala u našoj sredini u proteklih par meseci. Gutanjem bi postali saučesnici u nizu događaja koji su uvredljivi i ponižavajući za sve nas. Sa velikim zaprepašćenjem smo primili k znanju sve one događaje koji su se odigrali u našem mestu, tačnije u Osnovnoj školi „Kiš Ferenc”, a čiji je glavni protagonista Arpad Pastor, lokalni rimokatolički sveštenik, koji radi u školi kao veroučitelj. Za nas je neprihvatljiv sav onaj niz događaja koji se odigrao tokom proteklih meseci među zidovima škole, a u kojima je otac Arpad Pastor bio centralna figura bezbrojnih incidentnih situacija u kojima su učenici škole bili i fizički i psihički zlostavljani.\nSa odobravanjem smo konstatovali činjenicu da su Savet roditelja i rukovodstvo škole, uz podršku oštećenih roditelja i dece, pokrenuli disciplinski postupak protiv oca Arpada Pastora, koji je za vreme vođenja postupka dao otkaz u školi. U čitavom ovom procesu u potpunosti smo podržavali, a i sada podržavamo decu i njihove roditelje, koji su čak u dva navrata pismenim putem obavestili biskupa monsinjora Janoša Penzeša o svim nemilim događajima, tražeći od njega, kao odgovornog lica, da nađe neko brzo i diskretno rešenje, tj. tražili su momentalno odstranjenje oca Arpada Pastora iz škole, ali i sa čela crkvene opštine u Telečki.\nNama je jasno da otac Arpad Pastor u proteklih 18 godina nije umeo da se uklopi u našu sredinu, jer je tokom tih godina i van kruga škole bio umešan i u druge incidentne situacije. Na žalost on je svojim ponašanjem nedvosmisleno ukazao i na to da nije dorastao ulozi rukovođenja zajednicom vernika. Zbog toga, a u skladu sa odlukom saveta MZ Telečka od 27. aprila 2015. godine, 4. maja je komisija formirana od strane MZ Telečka pokušala da kroz razgovor sa ocem Pastorom nađe zajednički jezik za rešavanje nagomilanih problema. Zamolili smo ga da on sam traži od biskupa premeštaj u neku drugu sredinu, kako bi dao šansu za konsolidovanje i osnaženje vere članova zajednice rimokatoličkih vernika u Telečkoj, a i on bi dobio mogućnost za novi početak. Uprkos datom obećanju da će tražiti premeštaj, do 18. maja ove godine savet MZ Telečka nije dobio ni usmeno, a ni pismeno obaveštenje od oca Pastora ili nekog drugog crkvenog zvaničnika da je to zaista i učinjeno. Uzevši u obzir činjenicu da je otac Pastor davanjem otkaza na radno mesto veroučitelja u osnovnoj školi izbegao dalje vođenje disciplinskog postupka i indirektno priznao osnovanost optužbi na njegov račun, smatramo da je nepodoban za dalji angažman u društvenom životu naše zajednice. Kako u školi, tako i u rukovođenju zajednicom rimokatoličkih vernika. Sumirajući gore navedeno, zahtevamo od rukovodilaca rimokatoličke biskupije da odmah i neizostavno reaguju, a od državnih organa zahtevamo sprovođenje kompletne istrage svih školskih incidenata oca Arpada Pastora. Ne sme se dozvoliti da ičije dete bude predmet bilo kakvog fizičkog i psihičkog incidenta, kako u školi, tako i van nje.\nSadržaj ovog saopštenja za štampu je u celosti jednoglasno usvojen od strane saveta MZ Telečka.\ntriletrip @ Sub, 23.05.2015. 03:23\narpad pastor društvo incident mesna zajednica saopštenje sela sombor sveštenik telečka


Faktor | UIOBiH hitno prodaje kravu i tele\nUIOBiH hitno prodaje kravu i tele\nObjavljeno: 31.01.2020. u 09:08\nPored svakojake oduzete i krijumčarene robe koju Uprava za indirektno oporezivanje (UIO) BiH prodaje, u njihovim licitacijama se sve češće nude i domaće životinje koje tuđom krivicom postaju predmet javnog nadmetanja.\nTako će danas UIO u postupku hitne direktne prodaje pokušati da pazari kravu tešku 449 kilograma i žensko tele težine 115 kilograma, a koje su oduzeli pripadnici Jedinice granične policije Zvornik.\nProdaja će se održati u prostorijama Regionalnog centra Tuzla gdje se dostavljaju ponude za kupovinu životinja. Učestvovati može svako pravno ili fizičko lice iz BiH koje predoči pasoš ili ličnu kartu, osim onih koji poslom vezani za Upravu.\n- Pravo učešća nemaju zaposleni bilo koje organizacije u UIOBiH kao ni njihovi srodnici do trećeg koljena linijskog ili tazbinskog srodstva - napominju iz UIOBiH.\nPodsjećamo, prošle godine također u Regionalnom centru Tuzla je prodano 12 janjadi koja su pripadnici Granične policije zaplijenili BiH prilikom njihovog nezakonitog prelaska preko granice.\nDirektna prodaja je održana krajem maja, a sitna stoka, ukupno teška 360 kilograma, pazarena je po cijeni od 1.198,80 KM ili preciznije 3,33 KM po kilogramu.\nSličnih primjera je bilo i u Mostaru, gdje je 2016. godine prodato 39 jagnjadi i dva konja na osnovu čega je UIO inkasirao nešto više od tri hiljade maraka.\nNa Kotaciji fondova ostvaren promet 1,6 miliona maraka


“Deloitte: Smart kolektiv jedan od ključnih igrača u CIE sistemu socijalnih investicija” is locked\tDeloitte: Smart kolektiv jedan od ključnih igrača u CIE sistemu socijalnih investicija – Smart kolektiv\n“Deloitte: Smart kolektiv jedan od ključnih igrača u CIE sistemu socijalnih investicija” is locked\tDeloitte: Smart kolektiv jedan od ključnih igrača u CIE sistemu socijalnih investicija\nHome|Aktuelnosti|“Deloitte: Smart kolektiv jedan od ključnih igrača u CIE sistemu socijalnih investicija” is locked\tDeloitte: Smart kolektiv jedan od ključnih igrača u CIE sistemu socijalnih investicija\nadmin2020-08-21T16:46:09+00:0030 новембра, 2018|\nVaršava, 30. novembar 2018. – Smart kolektiv je prepoznat kao jedan od ključnih igrača u sistemu socijalnih investicija u Centralnoj i Istočnoj Evropi (CIE), prema Indeksu uticaja socijalnih ulaganja koji je sačinio Deloitte. U zemljama CIE, socijalna ulaganja postaju sve važnija u negovanju i finansiranju rasta neprofitnih i socijalnih preduzeća. Deloitte Indeks uticaja socijalnih ulaganja koji je razvila kompanija Deloitte u partnerstvu sa EVPA-om i GSEN-om daje argumente zašto je podrška organizacijama za pružanje usluga važna u obezbeđivanju značajnih društvenih prinosa u Centralnoj i Istočnoj Evropi.\nPredstavljajući uticaj socijalnih investicija u četiri podregije CIE, u izveštaju se tvrdi da se ulaganjem u jednu od zemalja ovog regiona, doprinosi rastu i razvoju integrisane Evrope. Smart Kolektiv je naveden kao jedan od ključnih aktera za angažovanje u socijalnom investicionom prostoru u Srbiji, kao jedna od organizacija koja može podržati različite aktivnosti uz pomoć informacija o investicionim mogućnostima i aktivnostima angažovanja investitora.


Zakon ćutanja, rigorozne sankcije, prismotra zaposlenih i ostale pogodnosti rada u Linglongu | Luftika\nZakon ćutanja, rigorozne sankcije, prismotra zaposlenih i ostale pogodnosti rada u Linglongu\nOd samog dolaska u Srbiju, koja joj je u znak dobrodošlice poklonila 130 hektara najplodnije vojvođanske oranice od 7, 5 miliona evra i još 76 miliona evra subvencije iz budžeta, kineska fabrika pneumatika Linglong funkcioniše po sopstvenim pravilima.\nPored toga što je otpočeo izgradnju bez ikakve prethodne studije o njenom uticaju na životnu sredinu, na gradilište buduće fabrike ne sme niko da uđe, a radnici dovedeni iz Kine rade u uslovima koji podsećaju na radne logore, piše portal Nova.\nEP usvojio rezoluciju o Srbiji: Na tapetu govor mržnje, protesti,…\nU budućnosti će ih zameniti radnici iz Srbije koji su već sada morali potpisati ugovore u radu u kojima pristaju na rigorozne sankcije ukoliko progovore o sopstvenoj zaradi.\nPrema saznanjima N1, u Članu 4 ugovora o radu stoji da “ukoliko zaposleni otkrije informacije o sopstvenoj zaradi, svaki put kada takvo ponašanje bude otkriveno biće dužan da isplati 20 odsto otkrivene zarade kao nadoknadu štete, a kada dva puta zaredom otkrije informacije o zaradi biće dužan da isplati 50 odsto od otkrivene zarade kao nadokandu štete”.\nU ugovoru se ne precizira da li se zabrana deljenja informacija o plati zaposlenog odnosi i na lično okruženje, ali se zato dodaje da će se oni koji u dva navrata prekrše ovaj aneks „nalaziti mesec dana pod prismotrom“.\nAdvokat Veljko Milić ističe da ni prismotra niti pojačan nadzor nad zaposlenim nije u skladu sa Zakonom Republike Srbije, i da nijedan poslodavac ne može da ih sprovodi.\n– Ti interni pravilnici više služe za zastrašivanje radne snage, nego što imaju zakonsko uporište. Firme mogu da donose svoje pravilnike o radu, ali kada i ukoliko bi došlo do sudskog postupka, ti sporovi bi bili izgubljeni jer nisu u skladu sa zakonom – kaže Milić, napominjući da ne zna ni kako bi uopšte fizički izgledalo da poslodavac drži radnika “na prismotri”.\nOn je takođe istakao da mnogi poslodavci traže od zaposlenih da ne govore o visini svojih primanja, ali da se ta zabrana odnosi isključivo na javno iznošenje tog podataka, ali da je zaposlenima dozvoljeno da o tome pričaju između sebe ili u krugu porodice.\nPoslovanje kineskog proizvođača guma je praćeno kontraverzama već godinama, a zbog zagađenja koje njihovi pogoni prouzrokuju praktično su nepoželjni svuda u svetu sem na Tajlandu, Uzbekinstanu i Srbiji. Kinesko ministarstvo za ekologiju i zaštitu životne sredine je 2018. godine optužilo kompaniju da krši mere kontrole zagađenja životne sredine.\nPored ovih prekršaja „Linglong“ je optuživan i da je svesno zagađivao životnu sredinu, jer je fabrička kanalizacija bila tretirana samo u septičkoj jami, nakon čega bi se mešala sa vodom za hlađenje iz proizvodnih pogona i ispuštala u reku Luoshan.\nPored optužbi za teška zagađenja, kompanika Linglong se 2010. godine našla i u aferi krađe patenta konkurentske kompanije. Prema pisanju “Texas tribune”, američki izumitelj Jordan Fishman koji je dizajnirao rudarske gume, otkrio je da su njegovi patentirani dizajni ukradeni, da bi se ispostavilo da su završila kod dva međunarodna distributera guma, od kojih je jedan upravo i “Shandong Linglong” iz Kine.\nOva afera je na kraju završila pred američkim sudom, gde su Linglong i drugi distributer morali da plate čak 26 miliona dolara zbog krađe tuđeg patenta.\nRadnici na gradilištu kineskog Linglonga obesili i odrali mačku, pripremali sebi ručak na poslu\noznakekineska fabrika linglong uslovi rada\nZrenjaninci ne žele da plate kazne zbog blokade puteva, nalozi vraćeni sudu\nLinglong cevovod spaja s Begejom, Zrenjanin strahuje da će otpad završiti u reci\nRadnik Linglonga teško povređen na gradilištu te firme


Kragujevac - Produžen pritvor za troje zaposlenih u Kliničkom centru Kragujevac - Vesti iz Kragujevca i Šumadije - Pressek.rs\nProdužen pritvor za troje zaposlenih u Kliničkom centru Kragujevac\nKragujevac Četvrtak, 19. septembar 2019.\nZaposlenina u Kliničkom centru Kragujevac Draganu Petroviću (49), Goranu Azanjcu (55) i M.G.(43) produžen je pritvor. Po odluci Višeg suda u Kraljevu oni će tamo ostati do 30 dana, prenosi Kurir.\nDragan Petrović, pomoćnik direktora za javne nabavke u Kliničkom centru Kragujevac, pre nekoliko dana uhapšen je zbog sumnje da je počino krivično delo zloupotreba službenog položaja u postupku javnih nabavki. Pored D.P, pod istom sumnjom uhapšen je još jedan zaposleni u Klinićkom centru, kao i devet posrednika u prodaji medicinskih sredstava i opreme.\nDr Goran Azanjac, direktor centra za plastičnu hirurgiju, uhapšen je zbog postojanja osnova sumnje da je počinio krivično delo zloupotreba službenog položaja, trovina uticajem i falsifikovanje službene isprave. Azanjac se sumnjiči da je obavljao vanstandardne estetske operacije za koje je od pacijenata uzimao novac.\nSumnja se da je u službene isprave za te operacije Azanjac unosio neistnite dijagnoze, čime je omogućio da one budu plaćene od strane Republičkog fonda za zdravstveno osiguranja, čime je pribavio protivpravnu imovinsku korist od 1.700 evra i 128.000 dinara.\nZaposlena u Kliničkom centru Kragujevac M.G. uhapšena je zbog sumnje da je pomagala G.A. u izvršenju krivičnog dela tako što je uzimala novac od pacijenata i predavala ga osumnjičenom, kao i da je sačinjavala lažnu dokumentaciju i račune u kojima je navodiila da su obavljene intervencije koje plaća Republički fond za zdravstveno osiguranje, iako je reč o estetskim operacijam koje pod to ne potpadaju.\nU dve odvojene policijske akcije, pre nekoliko dana uhapšeno je ukupno 13 lica, zbog postojanja osnova sumnje da su počinile više koruptivnih krivičnih dela kojima su nanele štetu Kliničkom centru Kragujevac.\nKlinički centar Kragujevac još uvek se nije oglasio povodom hapšenja.\n# Hapšenje # Kragujevac # vesti kragujevac\n· Petak, 20. septembar 2019. Ponovo besplatni pregledi za Kragujevčane


Labus: G17 plus će učiniti sve za formiranje stabilne vlade\nBeograd -- Predsednik G17 Plus Miroljub Labus izrazio je uverenje da je posle parlamentarnih izbora neophodan konsenzus ključnih stranaka o antirecesionoj politici nove vlade, izradi ustava, evropskoj integraciji zemlje i nastavku reformi, posebno u oblasti policije, tužilaštva i sudstva.\nLabus: G17 plus neće ulaziti u polemike sa drugim strankama\nNovi Sad -- Predsednik G17 plus Miroljub Labus poručio je u Novom Sadu da će sve afere posle izbora biti rešene. Kako javlja dopisnik Radija B92 iz Novog Sada Miroslav Zadrepko, Labus kaže da bi Skupština Srbije, odmah nakon konstituisanja, trebalo da usvoji novi republički budžet.\nLabus: Prvi zadatak vlade mora biti antirecesioni program\nKraljevo -- Predsednik G17 Plus Miroljub Labus izjavio je u četvrtak u Kraljevu da je srpska privreda u recesiji i da prvi zadatak nove vlade mora biti antirecesioni program. "Samostalno ili u koaliciji sa programski srodnim strankama, G17 plus će, ukoliko osvoji vlast, doneti antirecesioni ...\nDinkić za smanjivanje poreske stope\nBeograd -- Potpredsednik G17 plus Mlađan Dinkić izjavio je u utorak da će nova Vlada Srbije, ukoliko ta stranka bude učestvovala u njoj, u prvoj godini učešće sive ekonomije u društvenom proizvodu smanjiti sa sadašnjih 50 na 20 odsto.\nLabus: Saradnja s DSS nije nemoguća\nBeograd -- Predsednik G17 plus Miroljub Labus izjavio je u ponedeljak da postizborna saradnja te stranke s Demokratskom strankom Srbije "nije nemoguća" i da su "otvorene druge opcije", osim saradnje sa Socijalističkom partijom Srbije i Srpskom radikalnom strankom.\nSigurna velika četvorka\nBlic - 02.12.2003\nOpšta je ocena da će parlamentarni izbori zakazani za 28. decembar biti možda najzanimljiviji od uvođenja višepartijskog sistema u Srbiji, bar kada je njihov ishod u pitanju. 'Blic' je zamolio lidere partija ili koalicija koje će učestvovati na izborima da procene ko će izboriti status ...\nCenzus protiv programskih koalicija\nBlic - 01.12.2003\nUrednik u časopisu 'Nova srpska politička misao' Đorđe Vukadinović ocenjuje da su takve koalicije posledica nedovoljno profilisanih stranaka. - Kod nas se savezništvo političkih stranaka još zasniva na međusobnim odnosima lidera stranaka, njihovim zajedničkim simpatijama ili finansijerima.\nLabus i Dinkić potpisivali program na Trgu republike\nBeograd -- G17 plus je kampanju počela promocijom predizbornog programa te stranke na Trgu Republike u Beogradu. Predsednik i potpredsednik G17 plus, Miroljub Labus i Mlađan Dinkić, potpisali su nekoliko stotina primeraka “Novog programa za novu Vladu Srbije”.\nKoštunica i Labus: Za sada republika, kasnije referendum\nSombor, Beograd -- Lider Demokratske stranke Srbije Vojislav Koštunica rekao je u ponedeljak da pitanje državnog uređenja Srbije nije ključno, a da odluka o tome treba da bude doneta na referendumu. "Pitanje monarhija ili ne, nije ključno pitanje u ovom trenutku, a odluku o tome treba da donese ...


14/10/2014 NVO PODNIJELE ALTERNATIVNI IZVJEŠTAJ UN KOMITETU ZA EKONOMSKA, SOCIJALNA I KULTURNA PRAVA – HRA\nAkcija za ljudska prava (HRA) podnijela je juče Komitetu Ujedinjenih nacija za ekonomska, socijalna i kuturna prava alternativni izvještaj 14 crnogorskih nevladinih organizacija o tome kako država primjenjuje Međunarodni pakt o ekonomskim socijalnim i kulturnim pravima (PESK), uoči predstojeće rasprave o Vladinom izvještaju o primjeni PESK narednog mjeseca u Ženevi.\nU izradi izvještaja su učestovali (abecednim redom): Akcija za ljudska prava, Centar za demokratiju i ljudska prava, Centar za građansko obrazovanje, Centar za monitoring i istraživanje, Centar za prava djeteta, Centar za ženska prava, Crnogorski ženski lobi, Građanska alijansa, Mreža za afirmaciju nevladinog sektora, Prima, Prvo udruženje roditelja djece i omladine sa posebnim potrebama, Sigurna ženska kuća, Udruženje mladih sa hendikepom i Unija slobodnih sindikata.\nIzvještaj ima 77 strana i sadrži preko 100 preporuka.\nHRA je koordinirala proces izrade i uredila izvještaj uz pomoć CEDEM-a.\nAlternativni izvještaj je posebno važan imajući u vidu da Komitet, nakon razmatranja, državi upućuje svoje preporuke u vidu “zaključnih zapažanja”.\nAlternativni izvještaj upućuje da je situacija u Crnoj Gori po pitanju ostvarivanja i zaštite ekonomskih, socijalnih i kulturnih prava zagarantovanih Paktom loša, te da se u naročito teškom položaju nalaze pripadnici marginalizovanih grupa.\nPodsjećamo, Crna Gora je imala obavezu da još 2008. godine izvijesti Komitet o primjeni PESK-a, ali je sa zakašnjenjem to učinila 2010 godine. Državni izvještaj će biti predstavljen pred Komitetom 13 i 14. novembra 2014.\nNapominjemo da nevladine organizacije nijesu bile uključene u postupak izrade Vladinog izvještaja u bilo kojoj fazi. Komitet, koji inače ohrabruje države da uključe NVO u ovaj postupak, u junu ove godine je dodatno pitao Vladu Crne Gore da li je uključila i NVO u pripremu izvještaja. Ipak, ni nakon tog podsjećanja, Ministarstvo rada i socijalnog staranja nije uključilo NVO u postupak izvještavanja.\nU opštem interesu što kvalitetnije predstojeće rasprave pred Komitetom u Ženevi, objavićemo ovaj alternativni izvještaj u petak – na Međunarodni dan suzbijanja siromaštva i dostaviti ga Ministarstvu rada i socijalnog staranja, da bi se pripremili za predstojeću sesiju.\nKoordinatorka izrade izvještaja


Zbog zapaljivih baterija Samsung stopira prodaju Galaxy 7\nIzvor\tTanjug\tseptembar 02, 2016\nSEUL - Tehnološki div Samsung Elektroniks obustavlja prodaju smartfona Galaxy Note 7 zbog izveštaja da su se neki od tih mobilnih uređaja zapalili usled problema s baterijom, javlja agencija Rojters.\nKompanija je u današnjem saopštenju navela da će joj biti potrebne oko dve nedelje\nda pripremi zamenu već prodatih smartfona novim uređajima.\nKako navodi britanska agencija, ostalo je nejasno kada će početi prodaja novih uređaja.\nSamsung je računao da će Galaxy Note 7 nastaviti započeti oporavak mobilnog poslovanja kompanije, koje je ove godine trebalo da zabeleži prvu dobit nakon tri godine. Analitičari kažu da problem s ovim modelom nije mogao doći u gorem trenutku, jer iduće nedelje rivalski Epl predstavlja novi ajfon 7.\n« Indijska firma će svoj smartfon prodavati za samo šest evra Pronađen način da Wi-Fi bude i do 10 puta brži »\nNaučnici otkrili mrave koji se brane „eksplodiranjem“\nEvolucija je dovela do fascinantnih metoda odbrane u životinjskom carstvu, a naučnici su…\nČokoladne banane: Slatkiš koji ne šteti vašoj liniji! (RECEPT)\nNiko mu neće odoleti Većina žena se trudi da vodi računa o liniji i da ne unosi previše…


Na jalovištu završena brana, sledi rekultivacija › Made-in-Germany.rs\nNa flotaciji bivšeg rudnika „Stolice“ kod Krupnja završeno je uređenje jalovišne brane, pa nakon gotovo tri godine voda boje bronze, puna opasnih otrova, više ne otiče u Kostajničku reku, iz nje do Jadra u lozničkom kraju, pa preko Drine sve do Mačve i Semberije u Republici Srpskoj.\nBrana je uređena po najvišim evropskim standardima, a voda koja iz nje izlazi potpuno je prerađena, bez ikakvih opasnih materija. Meštani Kostajnika, a posebno njihovi susedi iz lozničkog kraja, sada više ne moraju da strahuju od direktne opasnosti po svoje zdravlje i živote. Oni su od majskih poplava 2014. godine i izlivanja flotacije, bezuspešno apelovali i upozoravali nadležne na ekološku katastrofu koja je zadesila čitav ovaj deo Srbije.\n– Kostajnička reka se uliva u reku Korenitu, a onda u Jadar, pa su otpadne vode pričinjavale problem na širem području – kaže gradonačelnik Loznice Vidoje Petrović, podsećajući na ekološke probleme zbog havarije na brani 2014. godine, prenose „Večernje novosti“.\nOn je podsetio da je za sanaciju posledica ove havarije Evropska unija (EU) obezbedila 2 miliona eura, a da je sada na redu druga faza ovog projekta, koja se odnosi na rekultivaciju zagađenog terena.\nOd MiG na 21/11/2016 / AKTUELNO / Ostavite komentar


Uoči trećeg samita Roma 3, aprila u Briselu, UNICEF je pozvao evropske vlade da odlučno postave decu u središte politika romske inkluzije. Napredak u ostvarenju prava romske dece postignut je širom Evrope. Ali i pored toga, romske devojčice i dečaci još uvek se suočavaju sa krajnjim siromaštvom, socijalnom isključenošću i diskriminacijom, navodi se u novom izveštaju UNICEF-a koji je objavljen danas.\n„Vreme je da evropske vlade ispune svoje obaveze za sve romske dečake i devojčice,” rekla je Mari-Pjer Poarje, regionalna direktorka UNICEF-a za Centralnu i Istočnu Evropu i Zajednicu nezavisnih država. Ona je istakla i da je 25. godišnjica potpisivanja Konvencije UN o pravima deteta, koja se obeležava ove godine, prilika da se procene dosadašnja ostvarenja, kao i izazovi koji su pred nama.\n„Potrebno je prevesti ove obaveze u politike i fondove koji će direktno dopreti do romske dece kako bi mogla da ostvare svoj puni potencijal. Prvi prioritet treba da bude prikupljanje raščlanjenih podataka o deci. Bolji podaci omogućavaju bolje politike i praćenje, kako na lokalnom tako i na nacionalnom nivou,” rekla je Poarje.\nBosna i Hercegovina, Bivša Jugoslovenska Republika Makedonija i Srbija su među prvim zemljama koje prikupljaju i objavljuju raščlanjene podatke o romskoj deci, navodi se u izveštaju.\n„Pozdravljamo ove hrabre inicijative i zahtevamo da i ostale vlade i partneri slede ove dragocene primere,” dodala je Poarje.\nUNICEF je izvršio analizu podataka prikupljenih u tri navedene zemlje koje su obuhvaćene izveštajem Ostvarenje prava romske dece i žena u Bosni i Hercegovini, Bivšoj Jugoslovenskoj Republici Makedoniji i Srbiji. Istaknute su sledeće ključne oblasti u kojima je potrebno hitno političko delovanje:\n• Okončanje pothranjenosti dece: tokom prvih godina života, svako peto romsko dete u Bosni i Hercegovini je suviše nisko za svoj uzrast u odnosu na manje od svakog desetog deteta na nacionalnom nivou.\n• Obezbeđivanje pristupa kvalitetnim inkluzivnim uslugama zdravstvene zaštite i informacijama za žene i decu: u sve tri zemlje, postoje veće šanse da će romska deca imati manju težinu kod rođenja u odnosu na nacionalni prosek.\n• Širenje usluga inkluzivnog obrazovanja i učenja za decu u ranom detinjstvu: u Srbiji svega 8 odsto romske dece uzrasta od 3-5 godina pohađa predškolsko obrazovanje u odnosu na 44 odsto dece na nacionalnom nivou.\n• Pružanje usluga podrške porodicama i podsticanje ravnopravnog učešća majki i očeva u podizanju dece: u Srbiji romske majke i očevi sa srednjim i višim obrazovanjem imaju i do dva puta veće šanse da se uključe u vaspitanje svoje dece u odnosu na roditelje koji\nnemaju nikakvo obrazovanje. Što su roditelji obrazovaniji to su više uključeni u vaspitanje svoje dece, čime se povećava preživljavanje, rast i razvoj dece.\n• Poboljšanje kvaliteta i inkluzivnosti osnovnog i srednjeg obrazovanja, posebno za romske devojčice i žene: u Bivšoj Jugoslovenskoj Republici Makedoniji, 35 odsto romskih devojčica ide u srednju školu, dok na državnom nivou to iznosi 84 odsto.\n• Poboljšanje životnog standarda i rešavanje siromaštva romskih domaćinstava, posebno u slučaju Romkinja: u sve tri zemlje, romska domaćinstva imaju manje izgleda za bolju sanitaciju ili mesto za pranje ruku, dok je veća verovatnoća da će koristiti drva za kuvanje u odnosu na nacionalni prosek.\nUNICEF predlaže ova prioritetna ulaganja za decu i mlade kao neophodan doprinos društvenoj koheziji i održivom razvoju koji su sadržani u Strategiji “Evropa 2020”.


Majkić: Neprihvatljivo uvođenje jedinstvenog broja za hitne slučajeve | Argumenti\nNaslovna BiH Majkić: Neprihvatljivo uvođenje jedinstvenog broja za hitne slučajeve\n– Bez obzira na to što ovaj broj funkcioniše u Evropi, BiH ima svoje osobenosti zbog kojih nije izvodljivo da se broj 112 uvede. Neizvodljivo je da Ministarstvo bezbjednosti (u Savjetu ministara) upravlja službama hitne pomoći, policijom ili Civilnom zaštitom u Republici Srpskoj. Dakle, to bi bio prvi korak, a kasnije bismo vjerovatno imali inicijative da se i ove institucije prebace na nivo BiH radi „lakše koordinacije“ – rekla je Majkićeva za „Glas Srpske“.\nNovitović: Broj potreban, ali ne da se reguliše putem Zakona o komunikacijama\n– Kancelarija za broj 112 već postoji, ali ako pokušate da pozovete broj, neće vam se javiti niko. Ministarstvo je od EU do sada uzelo pet miliona KM za promociju i slične stvari, a ništa nisu uradili i sada žele vjerovatno da uzmu još pet miliona u čemu mi nećemo učestvovati – rekao je Novitović.\n– Polazna tačka kod spašavanja i zaštite su lokalne jedinice, a onda republički nivo. Po tom pitanju Srpska je i te kako uređena, za razliku od FBiH gdje, zbog uređenja po kantonima, vlada potpuna nesaglasnost. A što se tiče međuentiteske saradnje, to je regulisano nizom sporazuma i ona funkcioniše sasvim dobro – rekao je Novitović.


Radio Tivat | Počela akcija Helikopter\n10 јул Počela akcija Helikopter\nPosted at 12:09h in Društvo\tby\tDragan Popadic\nAkcija „Helikopter“ kojom će biti nadgledani najfrekventiji magistralni putevi i kontrolisan drumski saobraćaj iz vazduha počela je danas.\nRukovodilac Štaba Operativne akcije „Ljeto 2019“ Nikola Janjušević, kazao je da je formiran Štab Operativne akcije čije je zadatak saradnja sa drugim organima i institucijama, kao i preduzimanje mjera i aktivnosti u cilju bezbjednog odvijanja turističke sezone.\n„Jedan od posebnih segmenata jeste međunarodna policijska saradnja, koja se osmu godinu za redom sprovodi kroz projekat razmjene službenika u ljetnoj turistickoj sezoni“, naveo je Janjušević.\n„Za tri mjeseca angažovano je 48 službenika, što znači da će u jednoj smjeni biti njih 16“, istakao je Janjušević.\n„Crna Gora ima dobre rezultate u bezbjednosti saobraćaja proteklih deset godina, jer se kada se uporedi sa današnjim bilježi značajno smanjenje saobraćajnih nezgoda, smrtno stradalih i povrijeđenih osoba“, istakao je Janjušević.\n„Po podacima nacionalne Turističke organizacije Crnu Goru je pršle godine posjetilo više od dva miliona turista a na graničnim prelazima registrovano je preko pet miliona motornih vozila, što znači da se ove godine očekuje povećanje“, naveo je Janjušević.\n„Apelujem na sve učesnike u saobraćaju da poštuju propise kako bi na taj način spriječili izazivanje najtežih saobraćajnih nezgoda sa teškim posledicama“, zaključio je Janjušević.


Kompanije iz BiH pružaju podršku biznisima u Evropi – Biznis.ba\nKompanije iz BiH pružaju podršku biznisima u Evropi\nobjavljeno 05. nov 2018. u 10:48 5. nov 2018.\nKompanija “Storsen”, koju su pokrenuli Tarik Altumbabić i Benjamin Kadić sa idejom da promoviraju i pozicioniraju Bosnu i Hercegovinu kao prepoznatljivu lokaciju za ustupanje BPO (business process outsourcing) servisa, otvorila je poziv za 10 novih radnih mjesta.\nRiječ je o investiciji iz bh. dijaspore koja je ostvarila tehničku podršku USAID Projekta “Diaspora Invest” s ciljem promocije novih prilika za širenje biznisa i ulaganja u Bosnu i Hercegovinu.\nKadić je naveo da pojam “outsourcing” podrazumijeva izmještanje poslovnih funkcija, procesa ili samo dijela poslovnog procesa iz jedne kompanije u drugu nezavisnu servisnu kompaniju koja onda tu funkciju ustupa na bazi ugovora o servisima.\n– Danas je putem outsourcing-a moguće dislocirati većinu poslovnih funkcija i procesa, poput podrške klijentima i korisnicima, tzv. “back-office” poslovi, kao što su računovodstveni servisi, fakturisanje i obrada poslovne dokumentacije, razne vrsta istraživanja, analitički poslovi, izvještavanje, IT procesi, komunikacija sa kupcima i korisnicima, naplata i potraživanje, tehnička podrška kupcima, dizajn, regrutacija i slično. Na taj način se omogućava kompanijama da se u potpunosti fokusiraju na svoje osnovne poslovne funkcije poput razvoja strategije, upravljanje procesima i resursima, marketing i prodaja – pojašnjava Kadić.\nDodao je da su otvorili nekoliko pozicija za specijaliste u administraciji, B2B prodaji i regrutaciji, a također traže i “IT desk service” i tehničke analitičare.\n– Vrlo je važno naglasiti da poslovi koje privlačimo u BiH upravo odgovaraju najugroženijoj ciljanoj skupini koja napušta zemlju, a to su mladi sa znanjem stranog jezika, kako bi radili poslove u inostranstvu koje je također moguće dovesti u Bosnu i Hercegovinu – rekao je Kadić.\nIako je azijsko tržište najpoznatija destinacija outsourcing industrije, u posljednjih nekoliko godina broj ovih kompanija značajno raste i u Centralnoj i Istočnoj Evropi. Slični centri već postoje u Češkoj, Poljskoj, Slovačkoj, Mađarskoj i Rumuniji.\n– Izuzetno nam je drago što su našu inicijativu i nastojanje da promoviramo BPO industriju u BiH prepoznali predstavnici USAID “Diaspora Invest” putem koje ostvarujemo tehničku podršku – zaključio je Kadić, saopćeno je iz USAID Projekta “Diaspora Invest”.


Izvor: RTS, 21.Apr.2021, 14:49\nAlbanska vlada oduzela je diplomatski pasoš nekadašnjem selektoru fudbalske reprezentacije, Đaniju de Bijasiju, ali se, usput, ispostavilo da ga je tokom mandata na čelu nacionalnog tima uhodila vladajuća socijalistička partija, javljaju albanski mediji.\n"Nema kraja čudima u Albaniji", piše dnevnik Panorama, objavljujući tvrdnju da su socijalisti uhodili bivšeg selektora albanske reprezentacije.\nOsoba, čiji identitet još uvek nije moguće u potpunosti potvrditi, pratio je kretanje italijanskog stručnjaka i o njegovim postupcima obaveštavao "centralu", piše "Start njuz" iz Tirane.\nDe Bijasija je, navodno, uhodilo osoba po imenu Alban Hodža, kako se zvao i tadašnji golman reprezentacije i Partizanija iz Tirane, ali albanski mediji smatraju da nema dokaza da je baš taj igrač pratio selektora.\nItalijan je vodio reprezentaciju Albanije do istorijskog uspeha - plasmana na Evropsko prvenstvo 2016. godine.\n"Nema kraju čudima u Albaniji" – Italijana pratili, pa mu oduzeli pasoš\nAlbanska Vlada oduzela je diplomatski pasoš nekadašnjem selektoru fudbalske reprezentacije, Đaniju de Bijasiju...Ova priča krije još jednu, bizarniju...Italijana je, naime, uhodila vladajuća Socijalistička partija, prenose tamošnji mediji..."Nema kraja čudima u Albaniji", piše "Panorama"...De...


mts - Tvoj svet Box Upoznajte Box Box usluge\nBez obzira na to za koji Box paket se odlučite, usluge u okviru paketa ćete plaćati znatno jeftinije i to putem jednog računa.\nPogledajte pogodnosti korišćenja usluga u okviru paketa.\n150 minuta u okviru naknade za razgovore ka svim fiksnim mrežama u Republici Srbiji Besplatni razgovori sa fiksne linije u okviru Box paketa ka drugim fiksnim brojevima u okviru mts fiksne mreže, koje možete da koristite nakon potrošenih 150 minuta za razgovore ka svim fiksnim mrežama u Republici Srbiji.\ndobijate digitalnu televiziju visokog kvaliteta punu interaktivnih multimedijalnih sadržaja očekuje vas Osnovni TV paket sa više od 100 kanala uključujući i 5 kanala ARENA SPORTA.\nPromo poklon 100 GB – Ukoliko do 31. avgusta 2017. godine zaključite ugovor/aneks ugovora na 24 meseca za Box paket sa Miks XL, Miks XXL i Super plus tarifom, tokom prve polovine ugovorne obaveze za Box paket (prvih 12 meseci) svakog meseca ćete, pored duplo više interneta, dobijati poklon - 100 GB interneta u mts 4G mreži. Nakon isteka prvih 12 meseci ugovora, do kraja ugovorne obaveze svakog meseca ćete i dalje imati na raspolaganju duplo više MB u okviru mesečne naknade.\nPogodnost iz promocije vam je na raspolaganju od dana zaključenja ugovora.\nDuplo više interneta - Za Box paket sa Miks M tarifom očekuje vas duplo više MB tokom cele ugovorne obaveze za Box paket! Promocija traje do 31. decembra 2017. godine.\nPromo duplo više\nUz svaki paket možete da aktivirate dodatne fiksne ili mobilne linije i dodatno uštedite u svakodnevnoj komunikaciji.


Otkrivena 194 neprijavljena radnika: Rad na crno koštao poslodavce 474.000 KM\nBANJA LUKA – “U odnosu na prethodne godine uočeno je smanjenje rada na crno u oblasti građevinarstva, što se može povezati sa nedostatkom stručne radne snage u ovoj djelatnosti”, naveli su u Republičkom inspektoratu.\nZa 11 mjeseci ove godine inspektori Republičkog inspektorata su kontrolom 14.805 radnika otkrili 194 zaposlena koji su radili na crno, pišu Nezavisne novine.\n“Inspektori Inspektorata RS su u 2020. godini po osnovu ugovora o radu kontrolisali 19.695 radnika zatečenih na radu kod poslodavca, od čega 175 radnika nije imalo zaključen ugovor o radu i nisu bili prijavljeni na obavezne vidove osiguranja”, kazali su u Inspektoratu RS. Dodali su da su lani, zbog nepravilnosti utvrđenih u pogledu zaključivanja ugovora o radu i rada na crno, izrečene kazne u iznosu od 141.600 KM. Istakli su da se angažovanje radnika na crno najčešće konstatuje u oblastima ugostiteljstva, trgovine, eksploatacije i prerade drveta, građevinarstva te uslužnim djelatnostima.\nDodali su da je izmjenama Zakona o poreskom postupku propisano da sada prijavu za registraciju u jedinstveni sistem obveznika doprinosa poslodavac podnosi najkasnije jedan dan prije stupanja zaposlenog na rad kod poslodavca, a da je ranije taj rok bio do pet dana, te da se ovom izmjenom značajno smanjuju mogućnost potencijalnih manipulacija od strane nesavjesnih poslodavaca. Za “Nezavisne novine” u Savezu sindikata istakli su da problem trenutno ne predstavlja toliko neprijavljivanje radnika, već to što radnike poslodavci prijavljuju da rade za najniže plate, a ostatak novca dobijaju u kovertama.\n“Sutra će taj radnik imati manju penziju, a država ostaje oštećena i za poreze, i za doprinose, i ostale fondove. Imate preduzeća koja od NK radnika do inženjera radnike prijavljuju na najniže plate”, kazao je za “Nezavisne novine” Danko Ružićić, potpredsjednik Saveza sindikata RS za privredu. Dodao je da se rad na crno u smislu da radnici nisu prijavljeni polako istiskuje, ali da trenutno dominira problem najnižih plata te da ne čudi to što ljudi odlaze sa ovih prostora u inostranstvo da rade.\n“Do najnovijih izmjena Zakona o radu, koje su u srijedu donesene, zakonski je poslodavac koji radnike prijavi na najnižu platu bio čist pred inspekcijom. Novim izmjenama i dopunama Zakona o radu više se ne dozvoljava poslodavcima da sami određuju plate, nego su dobili obavezu da se plate moraju uređivati kako je to rekao Ustav, to se podrazumijeva u javnom sektoru i kolektivnim ugovorima u privredi”, rekao je Ružičić, prenose Nezavisne novine.


ŽOK Klek Zrenjanin spremno dočekuje nastavak Super lige\nSuper liga za odbojkašice se, posle kratke zimske pauze, nastavlja ovog vikenda, a odbojkašice ŽOK Klek Zrenjanin gostuju ekipi Uba.\n– U drugom delu prvenstva nas očekuje još 5 utakmica, jer smo prve 3 već odigrali u decembru prošle godine. Imali smo samo par dana pauze za Novu godinu i odmah smo nastavili sa treninzima. Pripreme je malo usporio zdravstveni bilten ekipe, jer nisu sve igračice bile prisutne. Radili smo dva puta dnevno u Kristalnoj dvorani. Dok postoje teoretske šanse da izborimo opstanak, mi ćemo se truditi maksimalno – kaže Lela Kijac Vulović, šef stručnog štaba ŽOK Klek Zrenjanin.\nŽOK Klek Zrenjanin sutra (subota) igra u gostima protiv Uba, a posle toga slede mečevi sa Spartakom iz Subotice, Jedinstvom iz Stare Pazove, Zvezdom i Partizanom.\n– Protiv Spartaka i Partizana smo imali jako teške utakmice u prvom delu prvenstva, kada smo propustili priliku da završimo ove susrete u našu korist. Nadam se da ćemo sada na svom terenu uspeti da pružimo maksimum i upišemo prve pobede – dodala je Lela Kijac Vulović.\nJana Pavlović, ŽOK Klek Zrenjanin\n– Pripremamo se tri nedelje za nastavak sezone. Naše ambicije su vezane za opstanak u Super ligi, koji je teško ostvariti, ali nismo odustale. U prvoj utakmici protiv Uba ćemo se potruditi da pružimo maksimum, a najbitnije je da susrete do kraja sezone iskoristimo, da napredujemo kao igračice – istakla je odbojkašica ŽOK Klek Zrenjanin, Jana Pavlović.\nTagovi odbojkasuper liga odbojkasiceŽOK Klek\nNa teritoriji Srednjobanatskog okruga otvorene su 64 firme pomoću sredstava iz programa za samozapošljavanje\nBiometeorološka prognoza za 29. i 30. januar


Početna » Ekonomija » Država blagostanja kao zajednički interes radnika i poslodavaca\nTradicionalna paradigma o državi blagostanja fokusira se na konflikt između vlasnika kapitala i radnika.\nUčimo da država blagostanja, za koju se radnička klasa širom Evrope izborila nakon Drugog svetskog rata, štiti radnike od kapitalističke eksploatacije i tržišnih sila kroz socijalna davanja i „sigurne“ ugovore o radu.\nSocijalne politike se prikazuju kao politička neophodnost, ali i kao ekonomski trošak za poslodavce koji po svaku cenu treba minimalizovati da bi se omogućila bolja cenovna konkurentnost i veći ekonomski rast. Unutar ove paradigme, teško je zamisliti da bi država blagostanja mogla da bude institucija od koristi za kapitaliste i poslodavce, kao i da bi oni mogli pronaći zajednički interes sa radnicima.\nMeđutim, švedska, a potom i skandinavska, socijaldemokratska država nastala je 1930-ih godina upravo tako što nije suprotstavljala interese kapitala i radnika, već tako što je insistirala na tome da država blagostanja koristi obema stranama.\nProminentni stručnjaci i aktivisti u oblasti socijalne politike u tom periodu u Švedskoj bili su bračni par Alva i Gunar Mirdal (Alva & Gunnar Myrdal), sociološkinja i ekonomista, oboje dobitnici Nobelove nagrade, ona za mir 1982. godine, a on za ekonomiju 1974. godine.\nNJih dvoje su u svom radu i političkom angažmanu insistirali da ulaganje poslodavaca i države u radnike/ce i njihovu decu, kroz obrazovanje dece i odraslih, kao i brigu o deci, ima pozitivne efekte na ekonomski rast.\nOni su pokazali i da ovakve javne politike povećavaju produktivnost radne snage, te stoga nisu samo trošak za državu i preduzeća. Tako je nastala paradigma socijalnog ulaganja (social investment) koja čini integralni deo skandinavskog modela rasta.\nParadigma socijalnog ulaganja, koja promoviše obrazovanje dece i odraslih u dostojanstvenim uslovima kao osnovni stub države blagostanja, danas je posebno dobila na značaju i van Skandinavije, usled globalne ekspanzije ekonomije zasnovane na znanju, koja daje akcenat na znanje kao važan faktor za kreiranje dodate vrednosti, neretko čak i važniji od kapitala.\nAko državu blagostanja posmatramo u ovim okvirima, ne možemo više tvrditi da ona nestaje, već vidimo da se ona prilagođava novim socijalnim i ekonomskim rizicima, kao što su promene u demografskoj, ekonomskoj i porodičnoj strukturi.\nKod skandinavskog modela rasta izvozna konkurentnost postiže se pretežno na osnovu kvaliteta proizvoda, umesto njegove cene. Obrazovanje i mogućnost prekvalifikovanja i dokvalifikovanja radne snage izuzetno su važni da bi se postigao kvalitet proizvoda.\nKako radnici dosta ulažu u obrazovanje i veštine, država štiti ta ulaganja kroz velikodušna socijalna davanja pojedincima u slučaju gubitka zaposlenja, koje je moguće zato što je potreban određeni nivo fleksibilnosti tržišta rada zarad optimizacije troškova proizvodnje dobara i usluga.\nOvakve socijalne politike stvaraju pozitivnu povratnu spregu gde ljudi još više investiraju u svoje veštine jer za njih bivaju nagrađeni.\nNo, jedno je Skandinavija, a drugo smo mi, s pravom ćete pomisliti. A da li je nešto od ovih ideja primenljivo u istočnoj Evropi?\nOdgovor na ovo pitanje možemo pronaći na primeru baltičkih zemalja, a naročito Estonije. Dok ekonomska literatura baltičke zemlje smatra najneoliberalnijim reformatorima od svih istočnoevropskih članica EU zbog njihovih radikalnih programa makroekonomske stabilizacije, mnogo se manje pažnje poklanja činjenici da su te zemlje pribegle značajnim socijalnim ulaganjima još od 90-ih godina prošlog veka.\nBaltičke zemlje su rano prepoznale obrazovnu politiku kao izuzetno važnu za razvoj izvozne konkurentnosti, a interes u tome su videle i političke stranke i poslodavci. One su kontinuirano, od početka tranzicije, imale među višim izdacima za obrazovanje u zemljama OECD-a.\nDosta su ulagale i u digitalizaciju obrazovanja i privrede, kao i digitalnu pismenost, a paralelno se fokusirale i na razvoj uslužne ekonomije bazirane na znanju. Pored toga, politike zapošljavanja su uključivale aktivne mere, ali i solidnu zaštitu radnika kroz socijalna davanja u slučaju nezaposlenosti, dok je zadržana i visoka zaposlenost u javnom sektoru u odnosu na ostatak istočne Evrope, naročito u sektorima obrazovanja i zdravstva.\nZanimljivo je i da je Estonija, koja je najuspešnija od tri zemlje u primeni ovih politika, 2015. dostigla treće mesto na svetskim PISA testiranjima funkcionalne pismenosti 15-godišnjaka, odmah iza Singapura i Japana.\nPrimer baltičkih zemalja nam ukazuje da je ideološki opasno ignorisati ulogu koju država blagostanja i javni sektor imaju u podizanju međunarodne konkurentnosti i ekonomskom rastu, jer to stvara lažni utisak da se za sve pozitivne ekonomske rezultate pobrinulo otvoreno tržište, dok se politike koje štite radnike isključivo predstavljaju kao ekonomski trošak, ali politička neophodnost.\nIako baltičke zemlje nisu dostigle skandinavski standard države blagostanja, one su ipak progresivnije od ostatka istočne Evrope po pitanju socijalnih ulaganja, te mogu biti dobar primer za ostatak regiona. Sa druge strane, ne treba zanemariti ni brojne izazove sa kojima se suočavaju zemlje evropske poluperiferije.\nNiska cena visokokvalifikovanog rada u istočnoj Evropi dovodi do odliva mozgova u koje se ulaže državni novac kroz obrazovanje. Ti mozgovi doprinose razvoju zemalja iz centra, gde postoji bolje plaćena potražnja za njihovim veštinama.\nStoga ulaganje u obrazovanje nije dovoljno samo po sebi, već ono mora da bude integralni deo modela razvoja cele ekonomije, koja bi trebalo da stvara kvalitetne poslove za visokokvalifikovane radnike. Pored toga, starenje stanovništva, te veća glasačka moć penzionera nego mladih, dodatno dovodi do manje potražnje za politikama socijalnog ulaganja.\nAutorka je naučna saradnica Univerzitet Sciences Po, Pariz\n3 reagovanja na “Država blagostanja kao zajednički interes radnika i poslodavaca”


Tacno.net | ubistva novinara Archives - Tacno.net\nTag "ubistva novinara"\n👤RSE\t🕔10:27, 22.Dec 2020\nFoto: Quetzalli Blanco/NOTIMEX/dpa Broj novinara ubijenih na poslu i zbog njihovog rada tokom 2020. više je nego udvostručen, navodi se u izvještaju Komiteta za zaštitu novinara (CPJ) objavljenom 22. decembra. U odnosu na deset ubistava prošle godine, ove godine je ubijeno 30\n👤analiziraj.ba\t🕔17:42, 13.Mar 2020\nAFP Photo/VLADIMIR SIMICEK Sudije se terete za korupciju i ometanje pravde Slovačka policija uhapsila je 18 osoba zbog povezanosti s ubistvom istraživačkog novinara Jana Kuciaka i njegove vjerenice Martine Kusnirove 2018. godine. Slovački mediji javljaju da su pored 13 sudija uhapšeni i jedan bivši\n👤Iva Martinović\t🕔10:34, 9.Jun 2017\nNovinar Milan Pantić ubijen je 11. juna 2001. godine ispred zgrade u kojoj je stanovao u Jagodini Posle 16 godina rasvetljeno je ubistvo novinara Večernjih novosti iz Jagodine Milana Pantića, izjavio je Veran Matić, predsednik Komisije za istraživanje ubistava novinara.\n👤tačno.net\t🕔11:24, 10.Jan 2015\nNa sceni je sada dovršavanje potpuno novog sistema vrijednosti prema kojem je taj put legitiman i pobjede na njemu su mjera uspjeha. U tom sistemu, smrt u Parizu je zločin sa predumišljajem. Iskrena saučešća, tuga i zgražanje koji pripadaju normalnom


Ubuntu nije jedina verzija Linuxa koju je moguće pokrenuti na Windowsu 10\nTema: Ubuntu nije jedina verzija Linuxa koju je moguće pokrenuti na Windowsu 10\n23.01.2017, 20:30 #1\nWindows 10 uključuje podršku i za Ubuntu Linux podsisteme, omogućavajući korisnicima da pokreću Linux-bazirani softver direktno u Windowsu, bez korišćenja virtuelnih mašina ili dual-boot podešavanja. Za one koji preferiraju neke druge Linux distribucije, koje nisu Ubuntu, takođe postoje rešenja.\nHans Kinemund, proizvodni menadžer za SUSE, je objavio instrukcije za zamenu Ubuntu fajl sistema ili openSUSE ili SUSE Linux Enterprise Server fajlovima. Ali, tu su i alatke za korišćenje drugih Linux distribucija, kao što su Fedora, Debian i CentOS.\nIdeja je da se omogući podrška za Bash na Ubuntu na Windowsu, na način na koji to Microsoft preporučuje, kako bi se podesila podrška za Linux fajl sisteme i mogućnost da se pokreću komandne linije preko Bash prompta. Nakon što se ovo odradi, Ubuntu fajl sistem je moguće preimenovati i sačuvati kao backup, preuzeti alternativni fajl sistem i otpakovati ga kao root fajl sistem, kako bi se podesio kao podrazumevani.\nMicrosoft pozicionira Bash za Windows kao alatku namenjenu pre developerima nego standardnim korisnicima. Ideja je da se koderima, koji su navikli da koriste Linux alatke, omogući pristup tom softveru dok rade na Windows uređajima.


Humanitarni turnir u kuglanju - Adecco H.R.\nHumanitarni turnir u kuglanju\nNovosti Objavljeno: 11.03.2019\nAdecco ženski kuglaški tim još jednom je dao svoj doprinos na desetom BELhospice humanitarnom turniru, održanom 8. marta u Colosseum centru, i tom prilikom pomogao u sakupljanju 8.500 evra za pomoć u palijativnom zbrinjavanju onkoloških pacijenata. Sakupljena sredstva biće iskorišćena za 170 besplatnih kućnih poseta BELhospice multidisciplinarnog tima onkološkim pacijentima i članovima njihovih porodica.\nU Srbiji od raka godišnje premine oko 20.000 pacijenata, a samo u Beogradu oko 6.000. Prema zvaničnim podacima, trećina pacijenata premine u bolnicama, dok za ostale nema relevantnih podataka. Vizija BELhospice je da svi onkološki pacijenti u Srbiji, u uznapredovalim fazama bolesti, imaju pristup adekvatnom palijativnom zbrinjavanju kako bi im se umanjila patnja i sačuvalo dostojanstvo, a Adecco će nastaviti da im pruža podršku kako bi svoju viziju i ostvarili.


Odloženo plaćanje do 100 dana sa kreditnim karticama\nBanca Intesa Beograd je pre nekoliko meseci svojim Visa i MasterCard kreditnim karticama dodala opciju beskamatnog odloženog plaćanja od 70 do 100 dana u Maxiju, Pekabeti i C marketu.\nBanca Intesa Beograd je pre nekoliko meseci svojim Visa i MasterCard kreditnim karticama dodala opciju beskamatnog odloženog plaćanja od 70 do 100 dana u Maxiju, Pekabeti i C marketu. Iz tog razloga će Maestro kartice banke Intesa još samo mesec dana imati funkciju odloženog plaćanja do 90 dana u Maxi supermarketima. Naime, od 01. avgusta ova funkcija će biti ukinuta na Maestro kartici, pošto je reč o debitnoj kartici koja ne podrazumeva kreditnu funkciju. Brojni korisnici ove pogodnosti treba da iskoriste jul da podnesu zahtev i na vreme dobiju kreditne kartice koje će im ubuduće omogućavati veoma traženo odloženo plaćanje, uz druge pogodnosti kreditnih kartica.\nOsnovne odlike Visa i MasterCard kartica Banca Intesa Beograd su visok kreditni limit, fleksibilnost u plaćanju, kao i veoma brza i jednostavna procedura izdavanja. One korisnicima omogućavaju četiri različita modela plaćanja, u zavisnosti od vrste roba i usluga:\nRevolving kredit – plaćanje na rate koje predstavlja univerzalni potrošački i gotovinski kredit za kupovinu i podizanje novca u zemlji i inostranstvu. Umesto nekadašnjih 10%, sada se mesečno izmiruje samo 5% obaveza iz prethodnog meseca, dok se na ostatak duga obračunava kamata od 2,00% mesečno na dinarska, odnosno 1,25% mesečno na devizna sredstva.\nBeskamatno plaćanje na više jednakih mesečnih rata u trgovinama širom zemlje sa kojima Banca Intesa Beograd ima ugovorenu poslovnu saradnju. Rate se plaćaju na unapred određene datume, a broj rata određuje trgovac u dogovoru sa klijentom.\nBeskamatno odloženo plaćanje od 70 do 100 dana u Maxiju, Pekabeti i C marketu.\nBeskamatno odloženo plaćanje do 40 dana, u zavisnosti od datuma plaćanja, na ostalim prodajnim mestima koja prihvataju ove kartice.\nKreditne kartice Banca Intesa Beograd omogućavaju korisnicima plaćanje roba i usluga i podizanje gotovine u zemlji i inostranstvu, umanjuju rizike koje nosi korišćenje gotovine kao što su gubitak ili krađa, i pružaju kreditni limit do visine pet mesečnih zarada, u zavisnosti od kreditne sposobnosti korisnika.\nUz Visa i MasterCard kreditne kartice Banca Intesa Beograd svaki korisnik na poklon dobija asistentsku karticu putnog osiguranja Europ Assistance. Ova kartica omogućava jednostavnije dobijanje viza jer je ambasade prihvataju kao dokaz o zdravstvenom osiguranju, a takođe pruža i dodatnu sigurnost na putovanju obezbeđujući korisniku zdravstveno osiguranje sa asistencijom za vreme boravka u inostranstvu.\nKorisnik kreditnih kartica Banca Intesa Beograd može postati svako, bez obzira da li je klijent Banke ili ne. Procedura je brza i jednostavna, nisu potrebni ni depozit ni žiranti, dovoljno je samo da korisnik ima redovna mesečna primanja, dođe u bilo koju od 160 poslovnica Banca Intesa širom Srbije, ponese ličnu kartu i popuni zahtev za izdavanje kreditne kartice, i u roku od 24 časa biće obavešten da li mu je kartica odobrena.


Evropska unija ne priznaje Lukašenka za predsednika, rešenje – novi izbori - Sputnjik Srbija\n22:49 25 Septembar 2020\n11:36 15.09.2020 (osveženo 11:39 15.09.2020) Preuzmite kraći link\nEvropska unija ne priznaje Aleksandra Lukašenka za zakonitog predsednika Belorusije, EU i dalje smatra da su izbori, koji su održani u Belorusiji u avgustu – falsifikovani, rekao je šef diplomatije EU Žozep Borelj.\n„Smatramo da su izbori, koji su održani u Belorusiji 9. avgusta, falsifikovani. Ne priznajemo Lukašenka za zakonitog predsednika Belorusije“, istakao je Borelj.\nOn je dodao da bi novi predsednički izbori pod pokroviteljstvom Organizacije za evropsku bezbednost i saradnju (OEBS) mogli biti najbolje rešenje za krizu u toj zemlji.\nBorelj je saopštio da EU preispituju odnose sa Belorusijom, analizirajući sektore u kojima bi trebalo zamrznuti odnose.\nPritom je istakao da je neophodno intenzivirati pomoć beloruskom stanovništvu.\nBorelj je naglasio da bi sankcije protiv Belorusije trebalo da se usvoje što je pre moguće, pre zasedanja Evropskog saveta koje će se održati 24. i 25. septembra.\n„Uvodimo sankcije. Mnogi, koji su učestvovali u represijama, biće obuhvaćeni sankcijama. Analiziramo to pitanje u Savetu Evrope, želimo da usvojimo te sankcije što pre“, rekao je Borelj.\nOn je istakao da sankcije mogu biti kasnije proširene.\n„Ako situacija nastavi da se pogoršava, mogu biti usvojene dodatne sankcije“, objasnio je on.\nŠef evropske diplomatije ponovo podržao demonstracije u Belorusiji: „Impresivno“\nizbori, Belorusija, EU


Проглашени најбољи спортисти у 2019. години\nMedijska kuća „Reč naroda“ i Sportski savez Grada Požarevca, uz podršku Grada Požarevca, dodelili su nagrade najboljim sportistima za 2019. godinu.\nOsim sportista i njihovih trenera, predsednika Skupštine Grada Bojana Ilića, zamenika gradonačelnika Požarevca Saše Pavlovića, svečanosti je prisustvovao i Branko Banović, predsednik Biciklističkog saveza Srbije, kao i predstavnici sportskih saveza opština Kučevo, Petrovac i Veliko Gradište.\nPrisutne je ispred Grada Požarevca pozdravio predsednik Skupštine grada Požarevca Bojan Ilić:\n“Čast mi je da, ispred grada Požarevca, pozdravim ovaj skup posebnih ljudi i vrhunskih sportista koji su svojim rezultatima tokom prethodne godine zaslužili status najboljih. Dozvolite mi da, na samom početku, listu Reč naroda i Sportskom savezu grada Požarevca čestitam i na dugoj tradiciji ovog događaja i da primetim da je stvoren kredibilitet ovog izbora te da nagrade, iz godine u godinu, idu u prave ruke. Ovaj period u godini je vreme kada se u svakoj oblasti prisećamo učinjenog u prethodnoj. Negde smo zadovoljni postignutim, a u nekim oblastima smatramo da smo mogli i bolje. Sumiramo rezultate i pravimo planove željni većeg uspeha nego ranije. Sportisti su u toj rekapitulaciji možda i najobjektivniji jer su kod vas pravila jasna i definisana, pa samim tim i takmičenja jasno pokazuju ko je u datom trenutku najbolji. Znajući da, kao i u životu, tako i u sportu ima negativnih izuzetaka koji pokušavaju da prevarom stignu do cilja, uveren sam ipak da takvih danas među vama nema. Danas ovde vidim i one koji su osvajali plasmane i medalje i na državnim i na međunarodnim takmičenjima, a vidim i reprezentativce Srbije. Sve to mi daje za pravo da kažem da je sport ovog kraja napredovao poslednjih godina i da je u tome udela imala i naša odluka da unapređujemo sportsku infrastrukturu poslednjih godina. Nova i osvežena sportska igrališta i vežbališta, trim staze, Balon hala, renovirani fudbalski stadion i sportski centri u Kostolcu i Požarevcu sa novim objektima pokazali su se kao recept za uspeh, koji ćemo slediti i u danima koji su pred nama. Naredni veliki projekat sportske infrastrukture koji ćemo realizovati je dugo očekivani objekat pokrivenih bazena. Nema dileme da će to pomoći da svi vi ostvarite još bolje rezultate u svojim sportovima, ali će imati i nemerljivu vrednost za školski sport kao i građanstvo.\nNagrade su ove godine dodeljene sportskim organizacijama i klubovima, trenerima, mladim sportistima, najboljim seniorima pojedinačno i ekipno, a dodeljivali su ih predsednik Skupštine grada Bojan Ilić, zamenik gradonačelnika Saša Pavlović, predsednik Sportskog saveza Grada Zlatan Kostić, direktorka „Reč naroda“ Andrijana Maksimović, predsednik Biciklističkog saveza Srbije Branko Banović i članica Gradskog veća za sport Ana Miljanić.\nNajbolja mlada ekipa je juniorska ekipa KMF „Požarevac“, dok su za izuzetne sportske rezultate i uspehe zaslužni i Džudo klub „Bambi“ Požarevac i Karate klub „Mladi radnik“.\nZa najbolju, u kategoriji najboljih mladih sportistkinja proglašena je Maša Rajić, a pohvaljene su Kristina Stojanović i Anja Arsić.\nZa najboljeg mladog sportisu proglašen je Andrija Jovanović, dok su za izuzetne sportske rezultate i uspehe pohvaljeni Uroš Ubiparip i Vasilije Arsić.\nNajbolja sportistiknja je Marija Vuković, a plakete su dobile Anđela Vukanović i Sara Miljković.\nNajbolji sportista je Nikola Peković, dok su pažnju zavredeli i Milan Stević i Aleksandar Mišić.\nZa najbolju seniorsku ekipu proglašana je ekipa OK „Mladi radnik“ iz Požarevac, a pohvaljeni su i PK „Beli orlovi“ Požarevac i OSR „Smuđ“ Požarevac.\nNajbolji trener je Saša Joksimović, dok su za izuzetne sportske rezultate i uspehe zaslužni i Dragan Ajdačić i Boban Ivić.\nNagradu za životno delo u oblasti sporta zavredeo je Dušan Marović, dok je posebna nagrada za doprinos sportskom novinarstvu pripala Radomiru Sandiću.


Albanija: I vladajuća koalcija i opozicija proglasile izbornu pobedu\nI vladajuća koalicija odlazećeg premijera Salija Beriše i levičarska opozicija koju predvodi socijalista Edi Rama tvrde, pozivajući se na izlazne ankete, da su pobedile na parlamentarnim izborima koji su održani u Albaniji, a koji su protekli u senci ubistva jednog aktiviste.\nIako se prvi zvanični rezultati očekuju danas, i Beriša i Rama su već saopštili da su njihove koalicije pobedile većinom glasova na izborima za novi saziv parlamenta, javila je agencija Frans pres. "Renesansa je pobedila", rekao je Rama (48), bivši gradonačelnik Tirane, za svoju levičarsku koaliciju.\nSocijalisti zasnivaju svoje tvrdnje na rezultatima izlazne ankete koju je sprovela jedna privatna TV stanica, a prema kojoj koalicija koju predvodi Rama vodi sa 55,5 odsto osvojenih glasova, dok je Berišin blok osvojio 43,5 odsto glasova.\nSamo nekoliko blokova dalje, Beriša (68) je rekao novinarima u sedištu svoje Demokratske stranke da je "uveren u svoju veliku pobedu".\nBerišina partija pozvala se na izlaznu anketu koju je sprovela jedna privatna grupa za ispitivanje javnog mnjenja prema kojoj njegova koalicija vodi sa 48 odsto osvojenih glasova, u odnosu na svoje rivale koji su osvojili 46 odsto glasova.\nObe strane optužuju jedna drugu za kupovinu glasova i izborne neregularnosti, podstičući bojazni da bi mogao da se ponovi scenario izbora 2009, posle kojih su usledili meseci političkih previranja i paralize vlade.\nGlasanje u nedelju obeležilo je nekoliko incidenata, a najveći se dogodio u gradu Laču, severno od Tirane, gde je u pucnjavi blizu birališta ubijen jedan aktivista Ramine koalicije.\nPolicija navodi da su tri osobe ranjene, među kojima kandidat za poslanika iz Berišine koalicije.\nPojedini izveštaji navode da je bilo i nasilja nad novinarima, a kako je AP ranije preneo, jednom novinaru nije bilo dozvoljeno da uđe na glasačko mesto, kamera privatne TV stanice "Top Čenel" je polomljena, a jedan kamerman je, navodno, pretučen.\nNa izborima u Albaniji glasalo je oko 3,3 miliona registrovanih birača.


Brnabić na Jahorini pozvala predsjednika Albanije da se suzdrži od provokacija – Fokus.ba\nBrnabić na Jahorini pozvala predsjednika Albanije da se suzdrži od provokacija\nOna je izrazila žaljenje što predstavnici prištinskih institucija nisu prisutni na samitu, dodajući da to pokazuje koliko im je stalo do regionalne saradnje\nPremijerka Srbije Ana Brnabić danas je na Jahorini poručila da Proces saradnje jugoistočne Evrope, kao ni BiH, koja je domaćin ovog samita ne prepoznaju Kosovo kao nezavisnu državu.\nBrnabićeva je na ovom skupu na Jahorini istakla da je jasan format u kojem Kosovo učestvuje na samitu Procesa za saradnju u jugoistočnoj Evropi i pozvala albanskog predsjednika Iljira Metu da se uzdrži od provokacija.\nOna je izrazila žaljenje što predstavnici prištinskih institucija nisu prisutni na samitu, dodajući da to pokazuje koliko im je stalo do regionalne saradnje.\nPredsjednik Albanije Ilir Meta danas je na Jahorini izjavio da je pravo vrijeme da BiH “ide dalje u prepoznavanju realnosti da je republika Kosovo nezavisna i suverena zemlja” i da se prema njoj treba odnositi sa poštovanjem, naročito susjedi.\nMeta je na plenarnoj sesiji samita Procesa za saradnju u jugoistočnoj Evropi /SEECP/ na Jahorini naglasio da još ima nekoliko bilateralnih izazova i izrazio žaljenje što samoproglašeno Kosovo danas ne učestvuje na ovom skupu.\nOn je rekao, između ostalog, da je, zahvaljujući proširenju NATO-a i integraciji EU, ovo i dalje najbezbjednija regija.\nVila Jovanke Broz spremna da se u nju useli Ana Brnabić (VIDEO)


Trandafilova: Sud će goniti zločince, ne celu OVK | Radio Kosovska Mitrovica\nTrandafilova: Sud će goniti zločince, ne celu OVK\n20. July, 2017 16:04 |\nPredsednica Specijalizovanih veća Kosova Ekaterina Trendafilova izjavlila je za BIRN da Specijalni sud nema etničkih predrasuda, da će štititi svedoke od zastrašivanja i da će pravdu sprovoditi nepristrasno i nezavisno.\nNovoformirani sud sa sedištem u Hagu, pred kojim će se suditi bivšim pripadnicima Oslobodilačke vojske Kosova, neće biti etnički pristrasan, jer će goniti samo lica osumnjičena da su počinila zločin, ne i samu OVK, rekla je Trendafilova.\nOna je obećala da će sud na odgovarajući način zaštititi svoje svedoke, s obzirom na manjkavosti tog sistema u prethodnim pokušajima krivičnog gonjenja pripadnika OVK i izrazila nadu da će rad suda doprineti unapređenju vladavine prava na Kosovu.\nKao sudija i predsednica Specijalizovanih veća staraću se da ona ispune svoj mandat tako što će primenjivati zakon koji je usvojila Skupština Kosova i pravilnik koji su usvojile sudije, kazala je Trendafilova.\nOna je istakla da je jedan od narednih prioriteta suda da se obrati žrtvama i da im u potpunosti objasni koja su njihova prava i koji su uslovi za prijavljivanje, kao i da uveri svedoke da postoje jake zaštitne mere koje preduzimaju Specijalizovana veća.\nNa pitanje u kojoj meri sud mora da bude senzitivan, s obzirom na trenutne političke uslove na Kosovu, Trendafilova je rekla da su Specijalizovana veća pravosudna institucija, nezavisna u vršenju svojih funkcija i svog mandata, u skladu sa zakonom koji je prihvatila i usvojila apsolutna većina poslanika Skupštine Kosova, i da se tu ne readi o senzitivnosti.\nMi nastavljamo svoju misiju onako kako je propisano Zakonom, bez obzira na političke procese na Kosovu, naglasila je Trendafilova.\nOna je posebno ukazala da Specijalizovana veća neće krivično goniti nijednu etničku grupu ili organizaciju, već samo pojedince.\nZakon jasno predviđa individualnu krivičnu odgovornost, što znači da lica mogu da se smatraju odgovornim samo za krivična dela koja su počinila kao pojedinci, a ne kao predstavnici jedne etničke grupe, ili zajednice, objasnila je Trendafilova.\nPrema njenim rečima, posebno je važno istaći da će žrtve imati mogućnost da učestvuju u postupku, a imaju i pravo da traže odštetu, ukoliko se optuženi proglasi krivim.\nKada se optuženi proglasi krivim za neko krivično delo, sudije mogu da mu nalože da plati određene reparacije žrtvama, kolektivno ili pojedinačno, kazala je Trendafilova.


IPARD programi EU za poljoprivredu\nsreda, 16 septembar 2015 12:53\tVesti\nRegionalna razvojna agencija Bačka u saradnji sa Evropskim pokretom Novi Sad realizuje projekat “Evropski fondovi za sprsku poljoprivredu” u okviru kojeg informišu poljoprivrednike o prve tri mere IPARD programa EU.\nPoglavlje 11, pregovora o pridruživanju EU odnosi se na poljoprivredu i ruralni razvoj kao i 5. komponenta IPA i IPARD programa koji je usvojen u januaru 2015. godine. Regionalna razvojna agencija Bačka u saradnji sa Evropskim pokretom Novi Sad realizuje projekat “Evropski fondovi za sprsku poljoprivredu” u okviru kojeg informišu poljoprivrednike o prve tri mere IPARD programa. Do sada su održana predavanja za poljoprivrednike u Kuli, Somboru i Bečeju, dok je predavanje u Baču održano danas, u Sali bioskopa. Poljoprivrednicima iz opšina južnobačkog okruga Regionalna razvojna agencija Bačka potrudila se da detaljno objasni na koji način i za koje namene mogu da konkurišu za sredstva iz IPARD programa Evropske Unije.\nKako su poljoprivrednici sami istakli, velik broj proizvođača u to doba dana nalazi se na njivama i u žetvenim radovima, tako da nije nikakvo čudo što je ovom predavanju prisutvovao mali broj predstavnika poljoprivrednih gazdinstava. I pored toga, magistar Ivana Pajić iz sektora za ruralni razvoj regionalne razvojne agencije Bačka, prezentovala je namene i godišnje iznose sredstava koji će do 2020 godine biti raspoloživi našim poljoprivrednim gazdinstvima koji žele da konkurišu za sredstva namenjena unapređenju poljoprivredne proizvodnje. Reč je o sredstvima za unapređenje mehanizacije, farmi, pčelarstva, voćarstva i razvoj seoskog turizma. Prema njenim rečima, za sredstva će se moći konkurisati oko polovine naredne godine, a do tada, svi koji to žele, treba da se informišu o uslovima i izvrše pripremu neophodne dokumentacije. Mnoga pitanja, kako je rekla gospodja Pajić, još uvek nemaju konkretan odgovor od strane ministarstva, tako da su i poljoprivrednici u Baču danas bili uskraćeni za neke detalje koji su ih interesovali. Neka od tih nedoumica odnosila su se na pitanja u vezi sa dupliranjem projekata, izrade biznis planova, potvrđivanju iskustva u poljoprivredenoj proizvodnji, šta sa dospelim i nedospelim obavezama po prethodim projektima i druge. Predstavnici Reginoalne razvojne agencije Bačka su izrazili nadu da će već na sledećem skupu imati priliku da daju odgovore na neka od ovih pitanja, ukoliko ministarstvo poljoprivrede do tada definiše svoje stavove u vezi sa iznetim problemima.


SAD će sarađivati sa budućom vladom\nMark Toner, zamenik portparola američkog državnog sekretarijata\nDržavni sekretarijat je, u prvoj reakciji, čestitao građanima Srbije, na kako je saopštio zamjenik portparola Mark Toner, uspješno obavljenim i mirnim izborima. Toner je najavio da će Sjedinjene Države nastaviti da sarađuju sa Srbijom bez obzira na sastav buduće vlade.\n“Prema preliminarnom izveštaju OEBS-a, nisu zabeleženi incidenti niti veće nepravilnosti tokom izbora. Iako prebrojavanje glasova još traje, po svemu sudeći će kasnije ovog meseca biti organizovan drugi krug predsedničkih izbora. Isto tako je još neizvesno kakav će biti ishod parlamentarnih izbora. Ali bez obzira na to koja će stranka osvojiti većinu, mi ćemo sa zadovoljstvom nastaviti da sarađujemo sa Srbijom, koja se nalazi na putu evropskih integracija. Ovom prilikom bih hteo da čestitam i OEBS-u na njihovoj pomoći kosovskoj vladi pri organizovanju izbora za Srbe na Kosovu”, rekao je Toner.\nZamjenik portparola Stejt departmenta na konferenciji za novinare nije želio da komentariše porast podrške SPS-u, ponovivši da je dugotrajni cilj Vašingtona da sarađuje sa vladom koja će nastaviti sa evro-atlantskim integracijama.


RTCG - Radio Televizija Crne Gore - Nacionalni javni servis :: Svijet :: Vlada naredila radnicima da obustave štrajk\nAERODROMI U PORTUGALIJI U KRIZI 17. 04. 2019. 23:38 >> 23:36 0\nAERODROMI U PORTUGALIJI U KRIZI\nVlada naredila radnicima da obustave štrajk\nVozači cisterni sa gorivom na aerodromima u Portugaliji od prekjuče su u štrajku, a danas im je portugalska vlada naredila da se vrate na posao, jer nije, kako tvrde, obezbijeđen minimum procesa rada kako je najavljeno.\nKako se navodi, postoji opasnost da glavni aerodrom u zemlji ostane bez goriva neposredno pred prometan uskršnji turistički period.\nVozači cisterni za gorivo su, zahtijevajući bolja prava radnika, stupili prekjuče u štrajk, ali su garantovali minimum procesa rada, prenosi agencija Rojters.\nMeđutim, prema tvrdnjama vlade u Lisabonu, minimum procesa rada nije obezbijeđen.\nU portugalskom gradu Faro, jednom od najvećih turističkih čvorišta u zemlji, aerodrom je morao da pribjegne korišćenju rezervi goriva koje obično koristi u hitnim slučajevima. Lisabonski aerodrom je, takođe, pogođen štrajkom.\n"Na oba aerodroma, gdje nije bilo snabdijevanja gorivom, imamo dostigle kritične nivoe rezervi goriva", izjavio je novinarima portugalski ministar ekonomije Pedro Siza Vieira.\nVlada je u saopštenju navela i da je štrajk uticao na vatrogasne stanice, luke, kompanije za javni prevoz i benzinske pumpe.\nMinistar je rekao i da bi moglo doći do otkazivanja letova u narednih nekoliko sati ako isporuke ne budu obnovljene.\nSocijalistička stranka osvojila većinu glasova\nTreći dan šumskih požara, povrijeđena 31 osoba\nViše od 1.000 vatrogasaca se bori protiv šumskih požara\nNovi požari u Portugalu


RT: SAD prešle 100.000 zaraženih, te postale svetski epicentar - Univerzitet Džons Hopkins\nSjedinjene Američke Države postale su zemlja sa najviše zaraženih koronavirusom, odnosno sa više od 100.000 koronavirusnih infekcija, povećavajući razliku u odnosu na druge pogođene države, postajući tako svetski epicentar za smrtonosnu bolest.\nPoslednjim ažuriranjem podataka o Covid-19 na Univerzitetu "Džon Hopkins", u SAD je zabeleženo 100.717 slučajeva virusa, prestigavši Italiju za 14.000 slučajeva, zemlju koja je najteže pogođena. Obe su pretekle Kinu, odakle je počela epidemija, a gde nove infekcije jenjavaju.\nVest o tome da su SAD stigle do nove prekretnice u pandemiji koronavirusa dolazi nakon što se američki predsednik Donald Tramp pozvao na Zakon o proizvodnji u odbrani, da bi primorao proizvođače automobila da proizvode respiratore za pacijente Covid-19 koji imaju teške komplikacije od bolesti.\nU pokušaju da oživi američku ekonomiju, teško osakaćenu blokadama zbog koronavirusa, Tramp je takođe potpisao zakon za stimulaciju i pomoć u iznosu od 2,2 biliona dolara.\nSAD, zajedno s nekoliko drugih teško pogođenih zemalja, uključujući Francusku i Italiju, obratile su se vojsci za pomoć kako bi se suzbilo širenje epidemije. Takođe, Tramp je potpisao izvršnu naredbu kojom se poziva do milion rezervista.


Federalni ministar zdravstva uključuje i privatne laboratorije za testiranje na koronavirus – News Portal\n28/07/2020 28/07/2020 Bella CazinOstavite komentar na Federalni ministar zdravstva uključuje i privatne laboratorije za testiranje na koronavirus\nKapaciteti javnih kliničkih centara su nedovoljni za testiranje na koronavirus jer se na rezultate čeka i po nekoliko dana, što je prema ocjeni Svjetske zdravstvene organizacije nedovoljno. Zbog toga je ministar zdravlja Federacije Vjekoslav Mandić donio akt da se u posao uključe i privatne laboratorije.\nZbog obavijesti pojednih kantonalnih ministrastava zdravstva, ali i zdravstvenih\nustanova, o nemogućnosti dobijanja rezultata na testiranje SARS-CoV-2 u\npredviđenom roku od 24-48 sati, posebno onkoloških pacijenta koji bez negativnog\nnalaza na SARS-Cov-2 ne mogu biti ni hospitalizirani, te nemogućnosti pojedinih\nlaboratorija verificiranih javnih zdravstvenih ustanova da prime više od 50 uzoraka po kantonu dnevno, federalni ministar zdravstva je donio poseban akt.\nNaime, Mandić je prije nekoliko dana zatražio od kantonalnih ministarstava zdravstva da obavijeste sve registrirane privatne mikrobiološke laboratorije s područja kantona, da ukoliko su zainteresirane, upute zahtjev prema Federalnom ministarstvu zdravstva za verifikaciju obavljanja laboratorijske dijagnostike – real time PCR za detekciju SARSCoV-2 unutar registriranih mikrobioloških laboratorija.\nLaboratorije koje budu ispunjavale uvjete bit će uključene u proces testiranja SARS-CoV-2, kao podrška javnom zdravstvenom sektoru. Pri tome će biti dužne voditi evidenciju o izvršenim laboratorijskim ispitivanjima na COVID-19 te\ndostavljati redovne izvještaje nadležnim zavodima za javno zdravstvo kantona i Zavodu za javno zdravstvo Federacije BiH sukladno Pravilniku o načinu vođenja evidencije o izvršenim laboratorijskim izolacijama i identifikacijama.\nNaime, dostupnost testiranja na SARS-CoV-2 je od ključnog značaja sada u\nuvjetima kada i u Federaciji BiH bilježimo epidemiju COVID-19 većih razmjera.\nDo sada su testiranje obavljale samo verificirane javne kliničke ustanove i to: Klinički centri Sarajevo, Tuzla, Mostar, Opća bolnica “Prim. dr. Abdulah Nakaš”\nSarajevo, Kantonalna bolnica Zenica, Opća bolnica Tešanj\nDodatno je bilo omogućeno testiranje i na Veterinarskom fakultetu u Sarajevu.\nMeđutim, usljed značajnog povećanja broja zaraženih u Federaciji posljednji mjesec, kašnjenja rezultata testova su ogroman problem i ugrožavaju javno zdravlje. Sada se očekuje da nakon uključivanja privatnih laboratorija koje budu ispunjavale uslove taj proces bude znatno brži.\nNaravno, postavlja se pitanje zbog čega se i ranije nije reagiralo na sličan način, kako bi se javni kapaciteti rasteretili, a građani na rezultate čekali dosta kraće.\nU Federaciji BiH do sada je testirano nešto više od 80.000 uzoraka na koronavirus.\nOznačeno testiranje na koronuVjekoslav Mandić\nBiH ima najveću stopu smrtnosti u regiji Zapadnog Balkana: Koliko je umrlih na 100.000 stanovnika?\nMarkotić objasnila zašto se odjednom više ne testiraju bliski kontakti oboljelih te otkrila šta im je najveći izazov\nVeliki skok novozaraženih i u Federaciji BiH, na KCUS-u potvrđena 34 slučaja\n29/04/2020 29/04/2020 Bella Cazin\nFahrudin Solak: Odluke Ustavnog suda će biti ispoštovane


Republika / Bezbednosna konferencija u Minhenu otkrila je veliki jaz između Evrope i SAD: Makron se sve više zalaže za tešnju saradnju sa Rusijom\n18:13Urugvajci dali otkaz dugogodišnjem selektoru zbog koronavirusa! 18:11EKSKLUZIVNE FOTOGRAFIJE: U ovom stanu na Novom Beogradu je preminuo kultni autor Igor Spasov 18:06Andrejeva izjava će uneti ove nemire: Tvrdi da se Gagi i dalje drogira, a evo kada se on i Anabela PONOVO VENČAVAJU! 17:53KRIO MARIHUANU U PODRUMU: Policija uhapsila dilera u Majdanpeku 17:45(VIDEO) Ostalo je istorija! Sećanje na izmenu Vujadina Boškova: Pre 25 godina u dresu Rome debitovao je Frančesko Toti! 17:37Ronaldinjo i brat prebačeni u novi zatvor! 17:31TASOVAC BEZ MILOSTI: Ako verujete Siniši Kovačeviću više nego ministru zdravlja - onda ste zreli za klinuku u kojoj je Boško Obradović načelnik hirurgije 17:27(ŠOK VIDEO) SPADAJU MU PANTALONE! Darko Lazić smršao 40 kg: Pevač usnimljen na pijaci, svi misle da će postati anoreksičan! 17:20ODLAZAK AUTORA KULTNE EMISIJE POZOVITE 92: Igor Spasov umro u snu 17:18Stefanović: Dok se cela Srbija bori sa širenjem virusa, Đilas nastavlja kampanju bojkota brige za sopstvenu zemlju!\nU analizi briselskog portala Politiko navodi se da dve strane nisu samo podeljene oko krupnih pitanja sa kojima se Zapad suočava, poput Rusije, Irana, Kine, već da su, navodi se, u "paralelnim univerzumima".\nFrancuski predsednik Emanuel Makron, koji je prvi put govorio na forumu, ponovio je Štajnmajerov stav i dodao da "Evropa ne želi bas isto što i SAD".\n- Ovakve izjave ne odražavaju realnost - rekao je Pompeo.\n- Da li je to Amerika koja odbacuje odgovornost. Budimo iskreni - SAD se bore za suverenitet i naše prijatelje - rekao je Pompeo.\nPompeovo insistiranje da "Zapad pobeđuje, mi kolektivno pobeđujemo", mnogi učesnici su protumačili kao "SAD pobeđuju".\n- Čak i suočeni sa činjenicama koje opovrgavaju stav o američkoj otuđenosti, Evropski zvaničnici prosto ne veruju u njih. Nezvanično, američki predstavnici poručuju svojim evropskim kolegama da ''ignorišu tvitove'', ali to se pokazalo visokim naređenjem.\nRepublikanci su bili posebno uvređeni zbog naslova koji su organizatori dali događaju - "Slabljenje zapada", a koji su posmatrali kao podvalu koja je trebalo da pojača nagoveštaj da je SAD napustio svoju tradicionalnu ulogu.\n- Malo sam zatečen tonom - kazao je republikanac kongresmen Majk Tarner, koji je i član odbora oružanih snaga.\n- Evropljani bi trebalo malo više da se fokusiraju na ono što mi radimo ovde - rekao je Tarner i dodao da ga je posebno frustrirala Nemačka, koja uprkos insistiranju Trampa i drugih američkih zvaničnika je prilično daleko od ispunjenja obećanja da će povećati potrošnju na odbranu na dva odsto BDP-a.\n- Džonu F. Kenediju je manje vremena trebalo da ispuni obećanje o odlasku na Mesec - rekao je Tarner.\nČak su i javno priznati kritičari Trampa u Minhenu bili zatečeni signalima evropskih lidera, pa je tako Nikolas Barns, bivši američki ambasador pri NATO i dugogodišnji diplomata koji trenutno radi kao profesor u školi Harvard Kenedi, rekao je da je zabrinut zbog stava Makrona prema Rusiji - da Evropa treba da se približi Moskvi.\n- Tragično je to što ovde u Evropi o tome vlada gotovo tišina - rekao je Barns.\nDrugo krupno pitanje koje je podelilo Minhen bila je Kina, a ni Pompeo ni američki ministar odbrane Mark Esper nisu ostavili ni najmanju sumnju da Vašington smatra Kinu "zlom svetskom silom", što je stav koji ne dele brojne države EU.\nNa konferenciji su se čuli glasovi kako bi Evropa trebalo da se približi Moskvi\nIako u Vašingtonu postoji dvostranački konsenzus da Kina predstavlja značajnu dugoročnu pretnju - stav koji su u Minhenu artikulisali i Esper i Nensi Pelosi, demokrata i predsednik Predstavničkog doma, - Evropa je duboko zabrinuta zbog posledica koje bi Peking mogao izazove na trgovinu.\n- Morate da shvatite kada treba da sarađujete sa Kinom i kada trebate da se takmičite. Evropljani nisu uspeli ni na koji način da formiraju takvu strategiju - ocenio je Barns.\nTramp preti: Ako ne potpišemo sporazum sa Rusijom, napraviću najjače nuklearno oružje!\nBezbednost Svet Rusija Moskva Evropska unija Donald Tramp Minhen Emanuel Makron Bezbednosna konferencija\nPoslanik opozicionog crnogorskog Demokratskog fronta Milan Knežević izjavio je da odluka...


"Glas Amerike" navodi da je u nizu poruka na Tviteru sa Floride, Tramp juče optužio "Njujork tajms" i jednu od novinarki ovog lista da "daju sve od sebe da unište Majkla Koena" i njegov odnos sa šefom Bele kuće "u nadi da će se 'okrenuti'", misleći na saradnju sa vladom u zamenu za blažu kaznu.\n- Većina ljudi bi se okrenula ako im vlada obeća povoljan tretman, čak i ako to znači da lažu ili izmišljaju priče. Žao mi je, ne vidim da će Majkl to da uradi uprkos užasnom lovu na veštice i nepoštenim medijima - napisao je Tramp na ovoj društvenoj mreži.\n"Glas Amerike" podseća da je FBI upao u Koenovu kuću, kancelariju i hotelsku sobu ovog meseca tražeći dokaze malverzacija usred krivične istrage. Osobe upoznate sa tom racijom izjavile su za AP da istraga uključuje i zapise koji se odnose na Koenove isplate porno glumici Stormi Danijels i bivšoj Plejbojevoj "zečici" Karen Mekdugal 2016, od kojih obe tvrde da su imale seksualne odnose sa Trampom.\nTužioci navode da istražuju Koenove lične poslovne aktivnosti, ali nisu rekli za koje ga krivično delo sumnjiče. Koenovi advokati su nazvali raciju napadom na privilegiju poverljivosti u odnosu advokata i klijenta a Tramp ju je opisaso "napadom na našu zemlju".\n"Glas Amerike" navodi da je u tvitovima koje je napisao neposredno nakon što je došao na jedan od svojih golf terena na Floridi, Tramp optužio "Njujork tajms" da je koristio "nepostojeće" izvore u članku o njegovom odnosu sa Koenom, koji je rekao da bi "primio metak" da zaštiti svog šefa.\nNavodi se da je Tramp takođ e direktno napao jednu od autorki članka nazivajući Megi Haberman "trećerazrednom novinarkom" i tvrdeći da "ne razgovara sa njom." Tramp je kasnije obrisao ili ponovo objavio tvitove, ispravljajući grešku u pisanju njenog imena.\n"Glas Amerike" navodi da se Habermanova smatra jednim od najpredanijih reportera koji prate predsednikov rad i poznato je da je često razgovarala sa njim. "Njujork tajms" je u odgovoru na Tviteru naveo da stoji iza priče i pohavlio Habermanovu koja je deo tima koji je osvojio ovogodišnju Pulicerovu nagradu za izveštavanje o Trampu.


GTA 6 je u ranoj fazi razvoja\nSledeći Grand Theft Auto će možda biti drugačiji od onoga na šta smo navikli\nPosted sreda 15 04 2020 19:12:28\nGTA 6 je u ranoj fazi razvoja, i u poređenju sa poslednjim dodacima ovog serijala, čini se da će pe biti živi servis kao GTA Online.\nNa osnovu novog izveštaja Kotaku, koji ima svoje izvore i načine istraživanja onoga što se dešava u okviru kompanie Rockstar, navodi se da rukovodstvo Rockstara ima planove za sledeći GTA. Bitno je napomenuti da se nigde ne navodi da je u pitanju GTA 6 već samo “novi nastavak Grand Theft Auto serijala”. Hajde da ga mi ipak nazovemo GTA 6.\nNastavak će, kako se navodi, biti igra "umerene veličine" za datum lansiranja a onda će se proširivati regularnim dodacima. Čini se kao da Rockstar planira da integriše strukturu i ritam GTA Online u sledeće GTA veliko izdanje. Ovo možda može objasniti iznenadno opterećenje studija i pokušaje da se to prevaziđe.\nIpak, ovo je zasada samo jedan od mogućih planova za igru, i izgleda da je GTA 6 u veoma ranoj razvojnoj fazi. nejasno je da li će Rockstar nastaviti sa planovima i u kom pravcu će se GTA 6 možda razvijati dok je budu radili. Izveštaj nemamnogo dodatnih detalja o potencijalnom GTA 6, a činjenica da je u početnoj fazi implicira da je next-gen ekskluziva..\nAko ništa drugo, ovaj izveštaj dolazi kao hladan tuš na glasine o skorijoj najavi GTA 6.


BORBA SA ILEGALNOM TRGOVINOM U Njujorku zdrobljene dve tone ukrasa od slonovače (VIDEO)\nSitni ukrasi, figurine i nakit izvajan od kljova najmanje 100 pobijenih slonova, u četvrtak su ubačeni u drobilicu za kameno u Central Parku u Njujorku kako bi pokazala posvećenost države uništavanju ilegalne trgovine slonovom kosti.\nMeđu predmetima pretvorenm u prah su bile čitave gomile nežnih japanskih skulpturica, mnogi veoma lepi, a neki i izuzetne vrednosti.\nMeđutim, državni službenici za zaštitu životne sredine i članovi Društva za zaštitu prirode, koji su se s kompanijom "Tifani" udružili u akciji "Drobljenje slonovače" i za to prikupili od 1,8 tona slonove kosti, izjavili su da cena ne opravdava klanje slona zbog njegovih kljova.\nProdaja slonove kosti preko međunarodnih granica zabranjena je 1990. godine, ali su SAD i mnoge druge zemlje dozvolili trgovinu njome na domaćem tržištu, a krijumčarili su iskoristili "rupe" u propisima. Prošle godine, Služba za ribolov i prirodu Sjedinjenih Američkih Država uspostavila je skoro potpunu zabranu trgovine slonovom kosti i zabranila prodaju preko unutrašnjih granica, među federalnim državama SAD.\nAvgusta 2014. godine, državina Njujork je zabranila prodaju, kupovinu, trgovinu ili distribuciju bilo čega napravljenog od slonove ili mamutove kosti ili od roga nosoroga, osim u malom broju posebno određenih slučajeva, i uz odobrenje države. Napori za sprovođenje zabrane su usredsređeni na Njujork, najveću ameriku kapiju ilegalnih proizvoda iz prirode.\nPredmeti od slonove kosti koji su ceremonijalno ispraćeni u drobilicu sadržali su i komade zaplenjene u samo jednoj radnji u Njujorku 2015. godine, čija je vrednost bila veća od 4,5 miliona dolara. Vlasnici te prodavnice su prošle sedmice prihvatili krivicu zbog ilegalne prodaje slonove kosti, i pristali da daju po 100.000 dolara Svetskom fondu za prirodu i Fondu "Vajld tumorou" za projekte zaštite životne sredine.\nZdrobljena je i jedna figurina tri ribara s ribom, vrednosti oko 14.000 dolara, i par filigranski isklesanih skulprurica od slonove kosti, vrednosti 850.000 dolara.\nPo Društvu za zaštitu prirode, vlasti i grupe za zaštitu su javno uništile više od 270 tona slonove kosti u 22 zemlje.\nNeki kritičari su tvrdili da uništavanje slonovekosti može povećati cene na "crnom tržištu" zbog oskudice te robe, čime se podstiče lov na slonove. Drugi tvrde da je uništavanje rasipničko i da bi bilo bolje prodati konfiskovanu slonovu kost da bi platila zaštita prirode u siromašnim afričkim zemljama.